ھەنووکە ٥٣٥ وتار لە دەروازەی مۆسیقادا ھەیە.\nئاوازدانەران و گۆرانیبێژانی زیاتر...\nئەم گۆرانییە دووبارە تۆمارکراوەتەوە بۆ ئەلبومی سینتسز لە ساڵی ٢٠١٧دا. زیاتر...\nپیاوێک لەکاتی ژەنینی ئامێری دیدریگۆ لە شەقامەکاندا\n٢٩ی ئازار: گیتارژەنی گرووپی ڕۆکی وایڵد فایەر تەیلەر ڕابێرتز جیابوونەوەی خۆی لە گرووپەکە ڕادەگەێنێت\n٢٨ی کانوونی دووەم: کێندرک لەمار «باشترین نمایشی ڕاپ»ی گرامییەکان دەباتەوە\n٢٨ی کانوونی دووەم: ئەلیسا کارا خەڵاتی «باشترین ھونەرمەندی نوێ»ی گرامییەکان دەباتەوە\n٢٨ی کانوونی دووەم: برونۆ مارس خەڵاتی «ئەلبومی ساڵ»ی گرامییەکان دەباتەوە\n١٥ی کانوونی دووەم: گۆرانیبێژی گرووپی کرانبێریز، دۆلۆرس ئۆریۆردان، بە تەمەنی ٤٦ ساڵی کۆچی دوایی دەکات\nدەرگا کراوەکە دووەم ئەلبوومی گرووپی ڕۆکی ئەمریکی ئێڤەنێسێنسە. بۆ یەکەم جار لە پۆلاند بڵاوکرایەوە لە ٢٥ی ئەیلوولی ٢٠٠٦، لە ڕێگەی تۆمارەکانی وایند-ئەپەوە، وە دواتریش لە زیاتر لە ٢٠ وڵات بڵاوکرایەوە لە جیھاندا. ڕۆژی بڵاوکردنەوەکە، کە بە ڕەسەنی مارتی ٢٠٠٦ بوو، گۆڕدرا لەبەرئەوەی گیتارژەن تێری باڵسامۆ توشی جەڵدە ببوو، لەدەستدانی بەڕێوەبەرەکەی پێشوویان ھەروەھا جیابوونەوەی ھەردوو ئەندامی پێشوو ویڵ بۆید و بێن موودی لە گرووپەکە. ئەلبوومەکە نیشانەی دەستپێکێکی نوێیە بۆ گرووپەکە. ھەروەھا مۆسیقای نوێ کراوەتە ئەلبوومەکەوە وەک گۆتیک ڕۆک، سیمفۆنیک ڕۆک و مۆسیقای پۆپ و ھەروەھا بەکارھێنانی کوایر و گۆرانی وتنی ئۆپێراتیکی لە ھەندێک لە گۆرانییەکاندا (وەک لەکریمۆسا) نووسینەوەی ئەلبوومەکە زیاتر لە ١٨ مانگی پێچووە؛ زۆربەی گۆرانییەکان نوسراوەی دەستی ئەیمی لی و تێری باڵسامۆن، وە ھەروەھا دەرھێنراون لەلایەن دەیڤ فۆرتمان.\n▼ گرووپە مۆسیقییەکان بە پێی چەشن\n◄ گرووپە مۆسیقییە پۆپەکان\n◄ گرووپە مۆسیقییە ڕۆکەکان\n◄ گرووپە مۆسیقییە نیو مێتاڵە ئەمریکییەکان\n▼ مۆسیقای ڕۆک\n◄ چەشنەکانی مۆسیقای ڕۆک\n▼ چەشنەکانی مۆسیقا\n◄ چەشنەکانی ھێڤی مێتاڵ\n◄ مۆسیقای ئایینی\n◄ مۆسیقای ڕۆک\n◄ مۆسیقای فۆلکلۆری\n◄ مۆسیقای کلاسیک\nمۆسیقا پلەی لە ھەموو ژیری و فەلسەفەیەک بەرزترە\n—لودڤیگ ڤان بێتھۆڤن\nوەرگیراو لە «https://ckb.bywiki.com/w/index.php?title=دەروازە:مۆسیقا&oldid=567547»\nئەم پەڕەیە دواجار لە ٠٥:٠٩ی ٣٠ی ئازاری ٢٠١٨ نوێ کراوەتەوە.


هه‌واڵ - وێنه : پاڵه‌وانانی پێشمه‌رگه جامی سێهه‌می و میدالیایی برۆنزیان به‌ده‌ست هێنا\nدوایی ئه‌و ئه‌نجامه به‌رچاوانه‌ی له پاڵه‌وانێتی تۆپی سه‌رمێزی كوڕانی یانه‌كانی ولاَتانی ڕۆژئاوایی ئاسیا به‌ده‌ستیان هێنا تیپی تۆپی سه‌رمێزی یانه‌ی وه‌رزشی پێشمه‌رگه توانیان له كۆی 13 یانه پله‌ی سێهه‌م و میدالیایی برۆنز به‌ده‌ست بهێنن .\nئه‌مه‌و له مه‌راسیمی دابه‌ش كردنی خه‌لاَته‌كان ده‌سته‌ی ڕاهێنه‌ر و یاریزانانی تۆپی سه‌رمێزی یانه‌ی وه‌رزشی پێشمه‌رگه جامی سێهه‌میان پێبه‌خشرا و هه‌روه‌ك میدالیایی برۆنزیان له‌مل كرا .\nجێگه‌ی باسه پاڵه‌وانێتی تۆپی سه‌رمێزی یانه‌كانی ولاَتانی ڕۆژئاوایی ئاسیا به‌به‌شداری زیاتر 22 یانه‌ی كوڕان و كچان و له ڕۆژانی 31 تا 2 / 2 / 2019 له شاری عه‌مانی پایته‌ختی ئه‌رده‌ن به‌ڕێوه چوو .


داهاتی ئێستای هەرێمی کوردستان چەندە؟ بۆچی پرۆژەیاسای بوودجە ئامادە نەكرا؟ - پەرەگراف\nداهاتی ئێستای هەرێمی کوردستان چەندە؟ بۆچی پرۆژەیاسای بوودجە ئامادە نەكرا؟\nئەندامێكی لیژنەی دارایی پەرلەمانی كوردستان ڕایدەگەیەنێت "هۆكار و پاساوەكانی حكومەت بۆ ئامادەنەكردنی پرۆژەیاسای بوودجە ڕاستەقینە نین". دەشڵێت "لە ئێستادا داهاتی هەرێم زیاتر لە ترلیۆنێك و 200 ملیار دینارە و ٢٩٠ ملیار دیناری زیاترە لە خەرجییەكانی مانگانە بۆ هەموو بوارەكان".\nعومەر گوڵپی، ئەندامی لیژنەی دارایی لە پەرلەمانی كوردستان، ئەنجامی بەداواداچوونێكی خۆی بۆ پرۆژەیاسای بوودجە، داهات و خەرجی لە هەرێمی كوردستان بڵاو كردووەتەوە. تێیدا وەڵامی وەزیری دارایی بۆ هۆكاری نەبوونی پرۆژەیاسای بوودجە خستووەتە ڕوو.\nعومەر گوڵپی ئاماژە بەوە دەكات كە وەزیری دارایی هۆكاری نەبوونی پرۆژەیاسای بوودجە لەلایەك دەخاتە ئەستۆی سەرۆكایەتیی ئەنجوومەنی وەزیران و دەڵێت "ئێمە لە (٢٠١٧)ـەوە بەردەوام ڕەشنووسی یاسای بوودجەمان ئامادە كردووە و ناردوومانە بۆ سەرۆكایەتی ئەنجومەنی وەزیران، بەڵام هیچ ئەنجامێكی نەبوووە".\nهەروەها لە لایەكی ترەوە وەزیری دارایی هۆكارەكە بۆ ئەوە دەگەڕێنێتەوە كە "بوودجەی هەرێم پشت بە داهاتی پشكی هەرێم لە بوودجەی عێراق دەبەستێت، ئەوەش چەند جارێكە گۆڕانكاریی تێدا دەكرێت، بۆیە نەتوانراوە یاسای بوودجە ئامادە بكرێت".\nئەو ئەندامەی لیژنەی دارایی جەخت دەكاتەوە كە ئەوانە "هیچیان هۆكار و پاساوی ڕاستەقینە نین" و دەڵێت "چاوەڕوانیی بەشەبوودجەی بەغدا ڕاست نییە، چونكە ئەنجومەنی وەزیران دەتوانێت بە داهاتی خۆی (كە ئێستە داهاتێكی گەورەیە)، پرۆژەیاسای بوودجە دابڕێژێت و لە پەرلەمانەوە پەسەند بكرێت، پاشان هەر بڕە پارەیەكیش لە بەغداوە گەیشتە هەرێم بە پاشكۆیەك بۆ بوودجەی هەر ساڵێك لە پەرلەمانەوە پەسەند بكرێت یان هەموار بكرێت، یان وەك وەفر مامەڵەی لەگەڵ بكرێت".\nسەبارەت بە داهاتی ئێستای هەرێمیش، عومەر گوڵپی لە بەدواداچوونەكەیدا دەڵێت "نرخی جیهانیی نەوت نزیكەی (٨٥) دۆلارە و نەوتی هەرێم بە نزیكەی (٧٠ دۆلار) دەفرۆشرێت، بەمجۆرە داهاتی نەوت نزیكەی (٧٠٠ ملیار دینار)ی مانگانەیە پاش لێدەركردنی خەرجییەكان، داهاتی گومرگ زیاترە لە (١٥٠ ملیار دینار)، داهاتی باج زیاترە لە (٩٠ ملیار دینار)، داهاتی ڕسومات و كرێی خزمەتگوزاری زیاترە لە (١٠٠ ملیار دینار)ی مانگانە، لە بەغداشەوە مانگانە (٢٠٠ ملیار دینار) دەگاتە هەرێم".\nبەپێی حیسابانی ئەو پەرلەمانتارە "هەرێمی كوردستان مانگانە داهاتی زیاترە لە (یەك ترلیۆن و دووسەد و چل ملیار دینار)ی مانگانە، كە (٢٩٠ ملیار دینار)ی زیاترە لە خەرجییەكانی مانگانە بۆ هەموو بوارەكان كە (٩٥٠ ملیار دینار)ن بە مووچەی تەواویشەوە". دەشپرسێت "ئیتر بۆ ناكرێت ئەم داهات و خەرجییانە لە چوارچێوەی یاسای بوودجەدا ڕێك بخرێن؟ چی و كێ ڕێگرە؟".\nئەندامەكەی لیژنەی دارایی باس باس لەوە دەكات كە "نەبوونی یاسای بوودجە شتێكی سادە نییە" و دەڵێت "نەبوونی یاسای بوودجە واتە حكومەت لە دەرەوەی یاسا هەڵسوكەوت لەگەڵ داهات و خەرجییەكان دەكات، هیچ پلان و بەرنامەیەكی دارایی نییە و دیار نییە داهات چی لێ دەكات".\nكۆتا یاسای بوودجەی لە پەرلەمانی كوردستان ساڵی ٢٠١٣ دەركراوە. ماوەی هەشت ساڵی هەرێمی كوردستان یاسای بوودجەی نییە و حكومەتی هەرێم بە پاساوی جیاواز پرۆژەیاساكە نانێرێتە پەرلەمان.


سەرۆک ترامپ سوپاسی قەتەڕ دەکات لەسەر هەوڵەکانی لە بەرەنگاربوونەوەی تیرۆردا\nکۆشکی سپی لە بەیاننامەیەکدا ئاماژەی بە باشبوونی پەیوەندییەکانی نێوان ئەمەریکا و قەتەڕ دا و هەروەها دەشڵێت سەرۆکی ئەمەریکا دانۆڵد ترامپ سوپاسی شێخ تەمیم بن حەمەد ئال ثانی شازادەی قەتەڕ کردووە لەسەر هەوڵەکانی بۆ بەرەنگاربوونەوەی تیرۆر بە هەموو جۆرەکانیەوە.\nجێی ئاماژەیە لە مانگی شەشی ساڵی ڕابردوودا سەرۆک ترامپ داوای لە قەتەڕ کرد چیتر کۆمەکی تیرۆریستان نەکات و وتی قەتەڕ هەر لەمێژەوە ئەو کارەی بە ئاستێکی زۆر بەرز کردووە.\nهەروەها لە ساڵی ڕابردوودا هەریەک لە سعودیە و ئیماڕات و بەحرەین و میسڕ پەیوەندییە سیاسی و بازرگانییەکانیان لەگەڵ قەتەڕدا بڕی و بە تۆمەتی پشتیوانیکردن لە تیرۆر و ئێران قەتەڕیان تۆمەتبار کرد.\nکۆشکی سپی لە بەیاننامەکەدا ئاماژەی بەوەداوە " سەرۆکی ئەمەریکا دانۆڵد ترامپ جەختی لە پشتیوانی ئەمەریکا کردۆتەوە بۆ ئەنجومەنی هاریکاری وڵاتانی کەنداو کە ئەنجومەنێکی بەهێزە و یەکگرتووە و لە هەمان کاتدا گرنگی دەدات بە بەرپەرچدانەوەی هەڕەشەکانی سەر ناوچەکە."\nهەروەها وتیشی " دوو سەرۆکەکە باسیان لەو بوارانە کردووە کە دەکرێت هاریکاریەک هەبێت لە نێوان ئەمەریکا و قەتەڕدا بۆ دەستەبەرکردنی ئاشتی و سەقامگیری لە ناوچەکەدا و هەروەها بۆ بەرپەرچدانەوەی دەسەڵاتی ئێران و شکستپێهێنانی تیرۆر."


پێكهاتەى چاوەروانكراوى دێربى (ليڤەرپوول – مانچستەريونايتد).. – كوردسپۆرت\nسەرەكى/ ئنگليز/پێكهاتەى چاوەروانكراوى دێربى (ليڤەرپوول – مانچستەريونايتد)..\nپێكهاتەى چاوەروانكراوى دێربى (ليڤەرپوول – مانچستەريونايتد)..\nرۆژنامەى دەيلى مەيلى بريتانيا پێكهاتەى چاوەروانكراوى يارى لوتكەى هەفتەى هەشتەمى پريمەرليگى ئاشكرا كرد كە بريارە ئەم شەو لە كاتژمێر ١٠ بەكاتى هەرێم لە نێو ياريگاى ئانفيڵد لە نێوان (مانچستەريونايتد و ليڤەرپوول) بەرێوە دەچێت.\nرۆژنامەكە پێشبينى ئەوەى كردوە كە جۆزيە مۆرينيۆى پرتوگالى و راهێنەرى يانەى مانچستەر يونايتد واين رۆنى لە سەر كورسى يەدەگ بهێڵێتەوە, ئەويش بەهۆى ئەوەى لە ياريەكانى ئەم دواييەى يانەكەى و ئنگلتەرا ئاستى وەك پێويست نەبوو.\nهەروەها باسى لەوەشكردوە كە هەردوو راهێنەر بەردەوام دەبن لەسەر هەمان پێكهاتە و پلانى پێشوويان و ئەستەمە گۆرانكارى ئەوتۆ ئەنجام بدەن بەتايبەتى ئەو پلانەى كە لە دوايارياندا جێبەجێيان كرد و سەركەوتنيان بەدەستهێناوە.\nپێكهاتەى چاوەروانكراوى مانچستەريونايتد:\nگۆڵپارێز: دى خيا.\nبەرگرى: بليند, سمۆلينگ, بيلى, ڤالانسيا.\nناوەراست: هێرێرا, پۆگبا, ماتا.\nهێرشبەر: لينگارد, راشفۆرد, ئيبراهيم ئۆڤيچ.\nپێكهاتەى چاوەروانكراوى ليڤەرپوول:\nبەرگرى: كلاين, لۆفرين, ماتيب, ميلنەر.\nناوەراست: كان, هێندرسۆن, لالانا.\nهێرشبەر: كۆتينيۆ, مانى, ڤێرمينيۆ.


"بیمەی سڵامەت" کەرەستەیەکی نوێی ڕێژیم بۆ بەتاڵانبردنی گیرفانی کۆمەڵانی خەڵک\n12:31 - 6 خەزەڵوەر 2720\nجۆرەکانی بیمە لە ئێران ئیتر وەک پشتیوانێک بۆ داهاتووی خەڵک چاوی لێ ناکرێت. بەڵکوو ڕێژیم لەو ڕێگایەوە دەیهەوێت ماڵ و سامانی خەڵک تاڵان بکات هەتا ئابوورییە داڕماوەکەی ماوەیەکی دیکە ئەگەر بە ڕواڵەتیش بێت خۆی بە پێوە بگرێت .\nتەعرفە و تێچووی ماوەدارکردنی هەموو بیمەکان بە شێوەی تاکلایەنانە و لەلایەن ناوەندەکانی ڕێژیمەوە ساڵانە گران دەکرێت .\nلە ماوەی چەند مانگی ڕابردوودا تەعرفەی تەواوی بیمەکانی "تەئمینی ئیجتماعی" و "ئێران" و... زۆر گران بووە و هەر ئەمەش ناڕەزایەتیی خەڵکی لێکەوتووەتەوە .\nلە ساڵانی ڕابردوودا بنەماڵەکان بە دانی ۱۰۰۰ هەتا ٥۰۰۰ تمەن، تەواوی دەفتەرچەی بیمەی بنەماڵەکەیان ماوەدار یان درێژ دەکردەوە. هەرچەند کە ئەو بیمەیە هیچ کارێکی جگە لە وەرگرتنی خزمەتگوزارییەکی ئاسایی پزیشکی لە ناوەندە حکوومەتییەکاندا پێ ناکرێت و ڕێژەی خزمەتگوزاریش لەو ناوەندە لە ئاستێکی زۆر نزمدایە .\nئێستا ڕێژیم بۆ درێژکردنەوەی ساڵانەی بیمەی سڵامەت لە هەر تاکێکی کۆمەڵگا ٦٦٨ هەزار و ٤٠٠ تمەن واتە مانگی ٥٥ هەزار و ٧٠٠ تمەن وەردەگرێت. بەم پێیە بنەماڵەیەکی پێنج کەسی کە ناچارن ئەو بیمەیە وەربگرن ساڵانە دەبێ ٣ ملیۆن و ٣٤٢ هەزار تمەن بڕێژنە حیسابی ڕێژیمەوە.\nئەم ڕێژە لە گرانی وەک بارێکی قورس و ناوەخت تەنگی بە خەڵکی هەژار و کەمداهات هەڵچنیوە، هەر بۆیەش زۆربەی خەڵک ئیدی دەفتەرچەی بیمەکانیان درێژ ناکەنەوە.\nبە زۆربەی دەفتەرچە بیمەکانی ئێران و یەک لەوان بیمەی سڵامەت هیچ دەرمانێکی خارجی و خزمەتگوزارییەکی شیاوی پزیشکی نادرێت.\nلە هەندێک لە شارەکانی کوردستان، زۆربەی خەڵک دەفتەرچەکان لە دەفتەرەکانی پێشخانی ڕێژیم ئیتر تەمدید ناکەنەوە، یان ئەگەر درێژیشیان کردبێتەوە وەریانناگرنەوە، چونکە لە توانایاندا نییە ئەو پارە زۆرە بۆ ئەو دەفتەرچە بێکەڵکانە بدەن .


ئەوانەی دەربەدەری و ئازاریان بەدەست رژێمەكانی عیراق و وڵاتانی تر بینیوە زیاتر لە واتای سەربەخۆبوون و ئازادی تێدەگەن\nیەک شەممە, 01 تشرینی یەکەم 2017 19:44\nZKW: محەمەد هەسنانی : گەوهەر حالی مەلا: ئافرەتێكی كوردپەروەر لە ماوەی بانگەشی گشتپرسی و سەربەخۆیی كوردستان، زیاتر لە مانگێك رووی كردە سەكۆیی سەربەخۆیی سۆران و بەشداری لە ئاهەنگ و كەڕنەڤاڵەكان كرد، بە بەرزكردنەوەی ئاڵای كوردستان و دروشمی بەڵێ بۆ سەربەخۆیی كوردستان، لە دیدارێكی زاری كرمانجیدا دەڵێت، ئەم هەموو ئازارو كارەساتانەی بەسەر گەلی كورد هاتوون، بەسن بۆ ئەوەی مرۆڤ هۆشیاربێتەوە و ئینتیمایی سەربەخۆیی لەسەرووی هەموو شتێكەوە بێت.\nگەوهەر حالی مەلا، ناسراو بە سووركان مەلا لەناو خەڵكی سۆران، بە زاری كرمانجی گوت" لە ساڵی 1975 ئاوەرەی وڵاتی ئێران بووم، تا تەمەنی 15 ساڵی چاوم بە باوكم نەكەوت، بەهۆی ئەوەی باوكم لە باشوور خەباتی دەكرد، لە وڵاتی ئێران تووشی چەندین دەردەسەری نەهامەتی بوین، هەر لەم ناوەندەدا كوڕێكم لە دەستدا، لە دەستدانێك زۆر لە چیڕۆكی ئاڵانی كوردی كاریگەرتربوو، چونكە لاشەی كوڕەكەم ببووە بە دوو پارچە، بەدەستەكانم پارچەكانی لاشەی كوڕەكەم هەڵگرد، كاتێك لەدادگا سكاڵام لەسەر ئەو كەسانە تۆماركرد بۆ ئەوەی مافی كوڕەكەم وەربگرمەوە، كەسەكە بە دادوەری گووت"كا كورد خوێنی هەیە تا من خوێنی كورد بدەمەوە، ئازاری ئەم قسەیە زۆر زیاتربوو لە ئازاری لە دەستدانی كوڕەكەم، لە وڵاتی ئێران چەندین جار ڕووبەڕووی گرتن و لێدان بوومەتەوە، حكوومەتی ئێران بەبیانوی جاسووسیكردن و پێدانی هەواڵ بە باشووری كوردستان تۆمەتبارییان كردم، دوای گەرانەوەمان بۆ كوردستان بەهۆی كەوتنە خوارەوەی گولە هاوانێك باوكم چاوێكی لەدەستدا، ئەم برینەی چاوی بوو بە هۆی نەخۆشیەكی درێژخایەن دواتر هەر بەهۆی ئەم نەخۆشیەوە كۆچی دوای كرد، ئەمانە بەشێك لەو هۆكارانەبوون كە وایان لێكرم بۆ ریفراندۆمی سەربەخۆی كوردستان شەوانە ئاهەنگ بگێڕم.\nسوورە مەلا، زیاتر گووتی " ئەوانەی دەربەدەری و ئازارو نەهامەتییەكانیان، بەدەست رژێمە یەك لە دوایەكانی بەعس و وڵاتانی دەوروبەر بینیویانە لەسەر كوردایەتی، ئەوان زیاتر لە واتای سەربەخۆبوون و ئازادی تێدەگەن و ئامادەنابن چیتر لەژێر دەستی دوژمنان دابن و نوكەری ئەوان بن، دیارە ئێمەش وەك خێزانێك هاوشێوەی هەزاران خانەوادە و رۆڵەی كورد، چەندین ماڵوێرانی و ئاوارەیی و دەربەدەریمان بینیووە، بەدەست دوژمنانی كورد لە پارچەكانی كوردستاندا، ئەمانەش هەمووی هۆكاربوونە، كە زیاتر هەستی نیشتمان پەروەریمان زیادبێت و ئامادەبین لە پێناو بە ئامانج گەیشتنی گەلی كوردستان قوربانی بدەین و تێ بكۆشین، بڕیاری سەركردایەتی كوردیش لەم پارچەی باشوری كوردستان، بە سەرپەرشتی راستەوخۆیی سەرۆك بارزانی، بۆ دیاری كردنی 25ی ئەیلوول بۆ گشتپرسی كوردستان، رۆژێكی مێژوویی بوو، كە بەلای منەوە خۆشترین رۆژ بوو تا دەنگی خۆم بە بەڵێ بدەم بۆ سەربەخۆیی كوردستان، تا وادەی ئەم رێكەوتەش بەبەردەوامی وەك ئافرەتێك بە شەو و رۆژ بەشداربووم لە ئاهەنگ و كەڕنەڤاڵەكانی سەربەخۆیی كوردستان، سوپاس بۆ خوا هەوڵەكانمان بێ ئەنجام نەبوون و دەنگی بەڵێ توانی سەركەوتنی یەكجار زۆر بەدەست بهێنێت و ئیتر بەهیوای دەوڵەت بوون و سەربەخۆیی كوردستان".\nسوورە مەلا، دواشی لە خەڵكی كوردستان كرد كە خۆ ڕاگربن لە بەرامبەر هەرەشەكانی دوژمنانی گەلی كورد، چونكە ئێمە قوربانی زۆرمان داوە، ناكرێت بە چەند هەڕەشەیەكی پڕو پوچ دەستبەردانی مافە رەوایەكانی گەلەكەمان ببین، بۆیە هیوادارم خەڵكی كوردستان یەك دەنگ و خۆ ڕاگربن بۆ سەربەخۆی كوردستان، چونكە هیچ ئامانجێگ بەبێ قوربانیدان بەدی ناهێت".


دایکی شەهیدێکی ڕێگای ڕزگاریی کوردستان لە ناوچەی شنۆ کۆچی دوایی کرد\nزایینی: ١٧-٠٧-٢٠١٧ - هەتاوی: ١٣٩٦/٠٤/٢٦ - ١٣:٥٨ تاران قه‌باره‌ی فۆنت:\nکوردستان میدیا: دایە "مەعسوومە عەزیز زادە" دایکی شەهیدێکی حیزبی دێموکراتی کوردستانی ئێران ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی شەممە ڕێکەوتی ٢٤ی پووشپەڕی ١٣٩٦ی هەتاوی، دایە "مەعسوومە عەزیززادە" دایکی شەهید "ئیدریس ڕەسووڵی" شەهیدی حیزبی دێموکرات لە گوندی "نەرزیوێ" سەر بە شاری شنۆ لە تەمەنی٧٠ ساڵیدا کۆچی دوایی کرد.\nتەرمی دایە مەعسوومە لە نێو ئاپۆرای خەڵکی ناوچەکەدا بە خاک سپێردرا.\nشەهید ئێدریس ڕەسووڵی ساڵی ١٣٧٥ی هەتاوی لە شەڕێکی قارەمانانەدا دژی داگیرکەرانی کوردستان لە گوندی نەرزیوێ لە شاری شنۆ لەگەڵ چوار پێشمەرگەی دێکەی حیزب بە ناوەکانی "میرزا محەممەد، مەلا مەجید، ڕەحمان وەلیانی وهەمزە شاهی" شەهید بوون.\nحیزبی دێموکراتی کوردستانی ئێران سەرەخۆشی لە بنەماڵە، خزم وکەس و کاری ناوبراو دەکات وخۆی بە شەریکی خەمیان دەزانێت.


84 جار خوێندراوەتەوە کات06:17 بەروار21-06-2019\nمامە رامیار... چۆنی؟\nكتێبەكەتم خوێندەوە. هەڵبەتە لەگەڵ وتت: كتێبێك لەبارەی بەعس بڵاو دەكەمەوە، زۆر دڵخۆشبووم. چونكە ئەوەی راستی بێت، كتێبخانەی ئێمە زۆر دەستكورتە لەبارەی بەعس ناسییەوە. ماوەیەكی زۆرە سەرقاڵی كۆكردنەوەی سەرچاوەم، جگە لەم كتێبەی تۆ و كتێبەكەی مامۆستا ئەلبێرت عیسا و چەند لێكۆڵینەوەیەكی هاوڕێیانی رەهەند_ی جاران، ئیدی دەقێكی رژد لەبارەی _بەعس ناسییەوە لەناو كتێبخانەی كوردی دەست ناكەوێت! بێگومان كتێبەكەی تۆ زۆر بناغەیەكی باشە بۆ سەرچاوە، بەتایبەتی لە دوو وێستگەی زۆر گرنگدا، لەو وێستگەیەی پەیوەندی بە بنەوان و رەگوڕیشەی _بەعس_ەوە هەیە، لەگەڵ ئەو وێستگەیەی پەیوەندی بە دیدگای تاكی عێراقی، بۆ حوكومڕانی.\nبەداخم كە ئەو سیستەمە توندوتیژە، چەندین ساڵ بە توندوتیژترین مۆدێل حوكومڕانیكرد و، ئێستا كتێبخانەی كوردی كەمترین سەرچاوەی لەبارەیەوە هەیە.(هەڵبەت سەرچاوەی كتێب لەرووی فیكری و بەعس ناسییەوە، نەك حیكایەت گێڕانەوە.) تۆبڵێی: بەعس ناسی جێگەی پرسیاری رووبەری رۆشنبیری كورد نەبووبێت؟ یان جۆرێك بێباكی هەیە بۆ ناسینی ئەو سیستەمە، كە ناسینەكەی بینینی دیوێكی نەبینراوی خۆمانە! ئەمە رستەیەكی بیرهێنامەوە، كاك (بەختیارعەلی) لە شوێنێكدا دەڵێت: " بۆئەوەی ئەنفال بناسین، گرنگە بەعس بناسین." بێگومان، كردەكە كردەی بەعسە، تا بكەری كردەكە نەناسین، ناتوانین پەی بە جەوهەری كردەكە ببەین. بەو واتایە نەناسینی بەعس نەناسینی (ئەنفال و هەڵەبجە و... هتد) بەهەمان ریتمی ئەو تێزە، بۆ ئەوەی لە ئێستای سیستەمی حوكومڕانی حیزبی بەباشی تێبگەین، گرنگە بەباشی لە سیستەمی حوكومڕانی بەعس تێگەیشتبین.\nبا لەم خاڵەوە بچم بۆ دیمەنێك. بیرمە كاتێك بەعس روخا، لە دیدارێكدا شا عەبدوڵای ئوردن، لێیان پرسی: ئایندەی عێراق چۆندەبینی؟ ئەویش وتی: "دادگایكردنەكە و كۆتایی سەددام بۆمان دەردەخات ئایندەی ئەو وڵاتە چۆندەبێت." هەمیشە بناغەكان پەنجەرەیەكن تا لەوێوە ئەو ئایندەیە ببینین، بریارە بێت.\nدەمەوێت زۆر نەدوێم و دەستنەكەم بەشارۆكردنی هەموو دیوەكانی كتێبەكە و بڵێم: ئاگایت روناك، دەستی دەستگای_راچڵەكین_خۆش ئەركی چاپدانی خستە ئەستۆی خۆی. هەمیشە پرۆژەی كتێب لەسەر سیستەمە سیاسییەكانی ئەم ناوچەیە، روناكییەك دەخاتە سەر دیوە تاریك و نەبینراوەكەی خۆمان. لە ئایندەشدا ، كتێبەكەت، سەرچاوەیەكی باشە بۆ بەعس ناسی و من یەكێك دەبم لەوانەی سودی لێدەبینم لە پرۆژەكەی خۆمدا.\nدڵخۆشتكردم... مامە رامیار... هەمیشە لە هەلومەرجا بیت.


قایمقامی چەمچەماڵ لەسەر دۆسییەی سێوان داواکارییەکی هەیە\nقائیمقامیه‌تی چه‌مچه‌ماڵ داوا له وتاربێژانی سنوره‌كه ده‌كات له وتاری هه‌ینیدا لەسەر دۆسیەی سوتانی سێوان و منداڵەکانی پێش دادگا نەکەون و جەختیش دەکاتەوە کە پێویستە شیرازەی کۆمەڵایەتی نەشێوێنن.\nلە ڕاگەیەندراوەکەی قایمقامیەتی چەمچەماڵدا هاتووە "ئه‌م خاڵانه داواكاری ئیداره‌ی قه‌زای چه‌مچه‌ماڵ و ئه‌وقاف و یه‌كێتی زانایانه و بۆ به‌رژه‌وه‌ندی گشتی پیاده‌ی بكه‌ین و جێبه‌جێی بكه‌ین چونكه له روانگه‌ی شه‌رع و قانوون و كۆمه‌ڵایه‌تییه‌وه دروست و به‌سووده بۆ سنووره‌كه‌مان بۆ تێكنه‌چوونی شیرازه‌ی كۆمه‌ڵایه‌تی له‌سه‌ر هه‌موومان پێویسته جێبه‌جێ بكه‌ین".\nقایمقامی چەمچەماڵ ڕایگەیاند "دۆسیه‌ی (سێوان قادر) ئێستا له قۆناغی لێكۆڵینه‌وه و به‌رده‌ستی دادگایه و ئه‌بێت چاوه‌ڕوان بكه‌ین بۆ ئه‌نجامی یاسا و لایه‌نه په‌یوه‌ندیداره‌كان تا یه‌كلاییبوونه‌وه‌ی كێشه‌كه"\nجەختیشی کردووەتەوە موسوڵمان نابێت به‌بێ زانیاری قسه له‌سه‌ر هیچ بابه‌تێك بكات، چونكه ئه‌مه له شه‌ریعه‌تی خوادا كارێكی قه‌ده‌غه كراوه.\nباسی لەوەشکرد به‌هه‌ر شێوازێكی ناشه‌رعی و نایاسایی قسه‌بكرێت له‌م دۆسیه‌یه‌دا له‌م قۆناغه‌دا ته‌نها گوناهبار ده‌بین و هه‌ستی خه‌ڵكی بریندار ده‌كه‌ین.\nلە بەشێکی دیکەی ڕاگەیەندراوەکەدا هاتووە كارێكی شه‌رعی و په‌سه‌نده ئه‌گه‌ر هاوڵاتیه‌كی چه‌مچه‌ماڵ گومان و تۆمه‌ته ناڕاسته‌كان له چه‌مچه‌ماڵ دووربخاته‌وه و داكۆكی له هه‌موو ئاكاره جوانه‌كانی چه‌مچه‌ماڵ و چه‌مچه‌ماڵییه‌كان بكات.\nئەو بەرپرسەی چەمچەماڵ دەشڵێت "داواكارین له هاوڵاتیان و لایه‌نه‌كان و سه‌رجه‌م ده‌زگاكانی حكومه‌ت له‌به‌ر هه‌ستیاری بابه‌ته‌كه و له‌به‌ر به‌رژه‌وه‌ندی گشتی كه‌س لێدوان بۆ كه‌ناڵه‌كانی راگه‌یاندن نه‌دات."\nئه‌م بابه‌ته 3148 جار خوێنراوه‌ته‌وه


حەیدەر شەشۆ: داوا لە هاوپەیمانان و کۆمەڵگای دەولی دەکەین حەشدی شەعبی لە ناوچەکەمان وەدەر بنێ\nTUE, 25 SEP 2018 22:44 Erbil, GMT +3\nSAT, 21 OCT 2017 00:55 | KDP.info\nشنگال-KDP.info- (حەیدەر شەشۆ) فەرماندەی هێزی پاراستنی ئێزدیخان دەڵێ، دەبێ حەشدی شەعبی دەڤەری شنگال چۆڵ بکات و، داوایش لە کۆمەڵگای نێودەوڵەتی دەکات، سنوورێک بۆ کارە ناڕەواکانی حەشد دابنێ و ڕێ نەدەن کارەساتێکی دیکە بەسەر شنگالییەکان بێنن.\n(حەیدەر شەشۆ) فەرماندەی هێزی پاراستنی ئێزدیخان کە هێزەکەی سەر بە وەزارەتی پێشمەرگەیە رایگەیاند، ئەمڕۆ لە مەزارگەی شەرفەدین کۆبوونەوەیەک بەرێوە چوو لە نێوان ئەو هێزانەی ئێستای لە شنگالن (فەرماندەی هێزی پێشمەرگە) (هێزی پاراستنی ئێزدیخان)، بڕیار بوو هەندێک سەرکردەی حەشدی شەعبییش بێنە کۆبوونەوەکەوە، بەڵام نەهاتن.\n(حەیدەر شەشۆ)، بە ماڵپەری فەرمیی پارتی دیموکراتی کوردستان گوت: ''نامانەوێت ئێزدی بە دەستی ئێزدییان بە کوشتن بچن، ئێمە ئەم کۆبوونەوەشمان لە بەر ئەوە کرد بۆ ئەوەی هێزێکی هاوبەش لە خەڵکی ئێزدی دروست بکرێت و پاراستنی ئێزدییان و شنگالییەکان لەئەستۆ بگرن. ئێمە دووپاتمان لەسەر هەمان داخوازییەکانی پێشتریش کردەوە کە پێویستە شنگال پارێزگایەکی سەر بە کوردستان بێت؛ هەڵبەتە ئێمە چاوەڕوانی رێککەوتنی نێوان حکوومەتی بەغدا و هەرێم کە ئاخۆ شنگال دەبێتە ئیدارەیەکی هاوبەش یا خود دەگەڕێتەوە سەر هەرێم."\nئەو فەرماندەیەی هێزی پاراستنی ئێزدیخان دەشڵێت، "ڕاستە ئێمە رێزمان لە حەشد دەگرت چونکە بەرانبەر بە ڕێکخراوی داعش وەستابووە و رێزمان لە قوربانییەکانیشیان دەگرت، بەڵام ئێستا کە ئەو هێزە (حەشدی شەعبی) حیساب بۆ هیچ یاسایەک ناکات و ڕێز لە هیچ بەهایەک ناگرن، ئێمەی ئێزدی بە هیچ شێوەیەک ئیهانەیان لێ قەبووڵ ناکەن و، هەڵبەتە نامەناوێت شەڕ و ئاژاوە بکەوێتە نێوانمانەوە و دەمانەوێت بە گفتوگۆ و زمانی دیالۆگ کێشەکان چارەسەر بکەین."\n(شەشۆ) جەخت دەکاتەوە "ئەمڕۆ یان سبەی دەبێت حەشد ناوچەکە چۆڵ بکەن، چونکە خەڵک بە هۆی کارەکانیان بێزار بووە، پێویستە حەشد ناوچەکە چۆڵ بکات، چونکە ئەوەی حەشد شەعبی بەرانبەر پێشمەرگە و خاکی کوردستان و کەرکووک شنگال دەیکات تەجاوزە، پێویستە هێزە هاوپەیمانەکان و کۆمەڵگای نێودەوڵەتی سنوورێکی بۆی دابنێن، خەڵکی شنگال لە حەشدی شەعبی زۆر بێزار بوونە، ئەمە بۆ ماوەی چوار رۆژ هاتوونەتە شنگال رۆژ لە دوای رۆژ کراداری ڕەفتاری بێزارکەرتر دەکەن."\nبەرپرسی هێزی پاراستنی ئێزدیخان گوتیشی: ''پەکەکەش رێگایان بەو کەسانە داوە کە دەستیان لەگەل داعشدا هەبووە و بۆ سووریا رایانکردبوو، جارێکی دیکە بگەڕێنەوە ناوچەکە، ئەمەش مەترسییەکی زۆر گەورە لەسەر ناوچەکە دروست دەکات.''\nئەوەیشی خستەڕوو، لە کاتی هاتنی حەشدی شەعبی بۆ شنگال، هێزەکانی سەر بە پەکەکە دەستیان بە سەر بارەگا حکوومییەکاندا گرتووە و ئاڵای کوردستانیان هێنایە خوارەوە، لە راستیدا ئەمە کارێکی نەشیاو و نانیشتیمانییە، لە کاتێکدا ئیدعای پەکەکە کوردایەتییە."\nزیاتر لە 500 كه‌سی باڵەكایەتی پەیوەندییان بە پارتییەوە كرد\nTUESDAY, 25 SEPTEMBER 2018 19:09:27\nچۆمان-KDP.info- تا دێ بازنه‌ی پێوه‌ندیی ئه‌ندام و لایه‌نگرانی لایه‌نه‌كانی دیكه‌ی كوردستان فراوانتر ده‌بێ و بەرپرسی لقی 26ی گوڵان ده‌ڵێ، زیاتر لە 500 ئەندام و لایەنگرانی حزبەكانی دیكە لەو چەند ڕۆژەدا پەیوەندییان بە ڕیزەكانی پارتییەوە كردووە و ده‌شڵێ، خەڵكی گەیشتوونەتە ئەو بڕوایەی ئەگەر پارتی بەهێز بێت، كوردستان بەهێز دەبێت.\nبه بۆنه‌ی ساڵڕۆژی ڕێفراندۆمەوە له هه‌ڵه‌بجه داشكاندن بۆ كتێب كرا\nTUESDAY, 25 SEPTEMBER 2018 19:09:52\nهه‌ڵه‌بجه-KDP.info- ئه‌مڕۆ 25ی ئه‌یلوول یه‌ك ساڵ تێپه‌ڕ بوو به‌سه‌ر ڕێفراندۆمی سه‌ربه‌خۆییی كوردستاندا، له ته‌واوی شار و شارۆچكه‌كانی كوردستان به چالاكیی جۆراوجۆر ئه‌و یاده به‌رز ڕاگیرا.\nنەتەوەیەکگرتووەکان چاودێریی ھەڵبژاردنی پەرلەمانی کوردستان دەکات\nTUESDAY, 25 SEPTEMBER 2018 19:09:30\nهه‌ولێر-KDP.info- بەرپرسێکی کۆمسیۆنی باڵای ھەڵبژاردنەکانی ھەرێمی کوردستان ڕایگەیاند، ھەڵبژاردنی پەرلەمانی کوردستان بە چاودێریی نەتەوەیەکگرتووەکان بەڕێوە دەچێت و دەڵێ، ھەموو ئامادەکارییەک بۆ بەڕێوەچوونی ھەڵبژاردنی ٣٠ی ئەیلوول کراوە.


ئەگەرچی نێوانی پارتی و یەکێتی نەگەیشتۆتە مریشکە ڕەشە، بەڵام گەڕێکی دیکە لە دەستبادانی سیاسیان لە پێشە. دوایین پەرەسەندنەکان ئاماژەی رونیان تێدایە کە ھەر لە رۆژی یەکەمەوە، لای پارتی ھەندێک شت بڕاوەتەوە و یەکێتیش تا ماوەیەک بەدوای کڵاوی بابردووەوە بووە.\nپارتی و بە دەقیقیش بارزانی بڕیاری یەکلاکەرەوەیان ئەوە بووە کە ئەمجارە پۆستی سەرۆککۆمار ئیستیحقاقی پارتییە و خۆیان گوتەنی لەسەر یەکێتی و لەسەر شەخسێک تاپۆ نەکراوە.


هونه‌ری نووسه‌ره فاشسته‌کان! – sulyon.com\nWêje April 25, 2022\nهەموومان لەسەر ئەوە کۆکین؛ کە ڕەوشتی فاشیزم لە بەرگی نوێ و شێوازی جۆراوجۆردا خۆی دووبارە دەکاتەوە، ئەگەر ئێمە… مەبەستم لە هەموو مرۆڤێکە، ئاگاداری خۆمان نەبین، ئەوا ڕۆژانە دەکەوینە هەمان هەڵەوە و شێوازێک لە ڕەفتاری فاشیزم دووبارە دەکەینەوە، بێگومان بەبێ ئەوەی ئاگاداری خۆمان ببین. کە مێژووی هونەر بە هەموو فۆرم و شێوازەکانییەوە پڕن لەو جۆرە کارانە، بێگومان نووسینی کوردیش بەرامبەر خەڵکی خۆمان. لەبەر جیاوازی، ئایدیۆلۆژی، کولتوور، ڕەنگ و شوێن. کەوتوونەتە هەمان هەڵەوە.\nنووسەر لە ئاستی هونەری گێڕانەوەدا (چیرۆک، نۆڤێلە یان ڕۆمان) بە نموونە، کاتێک تۆ وەکوو نووسەر دێیت و لە فەزای خولقێنراوی نێو چیرۆکێکدا فەزای سەردەمێک یان وڵات و شارێک دەخولقێنیت، ڕووداوەکان لەنێو ماڵ، گەڕەک، شار، ئەو وڵاتێک ڕوو دەدەن، دەستکاری زمان و کولتووریان دەکەیت، جینۆساید و تاوان ڕوو دەدات و هیچ کاریگەری لەسەرت نابێت، یان بە دێڕێک چییە گوزارشتی لێوە ناکەیت. بە واتایەکی تر، پەردەی پەنجەرەی ماڵەکەت دابده‌یتەوە و خەیاڵ بە بەهەشتێکی خوازراوەوە لێ بدەیت و چیرۆکی بۆ بهۆنیتەوە، یان بە مەبەست سەرنجی خوێنەر لەسەر ڕووداوەکان دەگۆڕیت و پەردەپۆشی ڕووداو یان تاوانەکان بکەیت، ئیتر لەژێر کاریگەری ئایدیۆلۆژی و شۆڤێنیزمدا یان هەرچی فۆرمێکی تری ڕەگەزپەرستیدا بێت.\nکاتی ئاوەز تێپەڕی (چیرۆک)\nکاتی ئاوەز تێپەڕی (چیرۆک) جێگر بەختیار ١ لەسەر کورسییەکەی دانیشتبوو. سەری بەسەر سینگیدا شۆڕ کردبووەوە. قۆپچەی کراسەکەی کرابووەوە و…\nگوڵەکانی بـــــا (هایکۆ)\nبەڕێز عەلی بــــا هەڵیکرد کەروێشکە دەکەن کەزییەکانم. * * * لەداخی سەنگینیی خۆیان ژەنگیان هێناوە بەردەکان. *…


نوێنەرانی کوردی پەرلەمانی ئێران داوا لە ڕێبەری باڵا دەکەن لە سەر سووکایەتی کردن بە کورد بێتە سەر خەت\nکۆدی هەواڵ: 779\nڕێکەوتی بڵاوکردنەوە: 13:11 - 2021/01/18\nبەشی ئێران- پاش سووکایەتی کردن بە جلی کوردی لە تەلەڤزیۆنی فەرمی کۆمەڵێک نوێنەری کوردی پەرلەمانی ئێران لە نامەیێکدا داوایان لە ڕێبەری باڵای ئێران کرد لەبارەی کۆتاییهێنان بەو سووکایەتی کردنانە فەرمانێک دەربکات.\nڕۆژی دووشەمە 29ی بەفرانباری 1399 بەرامبەر بە 18ی کانوونی دووهەمی 2021 نوێنەرانی کوردی ئەنجومەنی نوێنەرانی ئێران لەبارەی سووکایەتی کردن بە زمان و فەرهەنگ و جلی کوردی کە لە میدیای فەرمیی ئێران چەندین جار ڕووی داوە نامەیێکیان بۆ ڕێبەری باڵای ئێران نووسی.\nلە نامەکەی نوێنەرانی کوردی پەرلەمانی ئێران بۆ ڕێبەری باڵای ئێران داوا لە ئایەتوڵڵا خامنەیی کراوە بێتە سەر خەت و "فەرمانێکی حەکیمانە" لەو بارەیەوە دەربکات بۆ ئەوەی کەس مافی ئەوە بە خۆی نەدات لە تەلەڤزیۆن و میدیای فەرمییەوە بەو شێوەیە سووکایەتی بە ئتنیکەکان و فەرهەنگ و زمان و جلوبەرگیان بکات.\nنوێنەرانی کوردی پەرلەمانی ئێران ئاماژەیان بەوە کردووە کە مەسەلەی سووکایەتی کردن بە کورد و فەرهەنگ و زمان و جلی کوردی چەندین جار لە میدیا ئێرانییەکان ڕووی داوە و پێویستە ڕێبەری باڵای ئێران لەو بارەیەوە هەڵوێست وەربگرێت.\nشایانی باسە پێش دوو ڕۆژ لە کەناڵی دووی تەلەڤزیۆنی فەرمیی ئێران لە بەرنامەیێکدا کە نوخبەیێکی کورد بە جلی کوردییەوە بەشداریی بەرنامەکەی کردبوو پێشکەشکاری ئەو بەرنامەیە بە نوخبە کوردە دەڵێت "ئەم جلە شوانییە چیە لە بەرت کردووە؟" ئەوەش کاردانەوەی زۆری لە تۆڕە کۆمەڵایەتییەکان بە دوای خۆیدا هێنا.


کوردیپێدیا - 00-09-1999\n📅 00-09-1999 ℹ | پول: رێکەوت و رووداو | زمانێ بابەتی: 🏳 کوردیی ناوەڕاست\n- لە سەرەتای ئەم مانگەوە هیچ کەمپێکی پەنابەران لە هۆڵندادا خەڵکی کورد وەرناگرێت.\n- دەرچوونی شەست جۆر پولی پۆستە لە هەولێر لەلایەن کابینەی سەربە پارتی، ئەمە یەکەم جارە لە نیوەی دووەمی ئەم سەدەیەی مێژووی کوردا کە پولی پۆستە لەلایەن لایەنێکی کوردییەوە چاپبکرێت. پوولی پۆستەی کوردی بۆ یەکەمجار لەلایەن حکومەتی باشووری کوردستان بە سەرۆکایەتیی شێخ مەحمودی بەرزنجی دەرچوو.\n- پەڕڵەمانی سەربە پارتی لە هەولێر بڕیاری ئەوەی دەرکرد کە شارۆچکەکانی هەڵەبجە، ئاکرێ، دیانا و بیتوێن لە رووی کارگێڕییەوە ببنە شار.\n- ئازادکردنی کوردناسی تورک ئیسماعیل بێشکچی لەلایەن تورکەکانەوە، نێوبراو چەندین ساڵ بوو لە زیندانی تورکدا بوو.\n- بۆ جارێکی تر فیلمی یۆڵ - رێگا لە یەکێک لە سینەما گەورەکانی شاری لاهایی هۆڵندا پیشاندرا. ئەم فیلمە لە دەرهێنانی سینەماوانی بەناوبانگ یەڵماز گۆناییە.\n- لە سلێمانی لەلایەن چەند نەناسراوێکەوە هەوڵی کوشتنی مەلا بەختیار درا، بەڵام هەوڵەکە سەرکەوتوو نەبوو.\n🏙 باژێر: ⚪ هەڵەبجە\n➕ ئەڤ بابەتە ژ لایێ: (هاوڕێ باخەوان) ل: Aug 30 2010 11:18AM هاتیە تومارکرن\n👁 ئەڤ بابەتە 9,887 جار هاتیە دیتن\n📊 ئامار بابەت 380,867\nپەرتوک PDF 11,644\nفایلێن پەیوەندیدار 49,056


تاریخ ایجاد در یکشنبه, 03 خرداد 1394 15:31\nزمان و خه‌ڵاتی نۆبێڵ\nتاریخ ایجاد در پنج شنبه, 01 اسفند 1398 08:31\nتاریخ ایجاد در شنبه, 20 ارديبهشت 1399 07:07\nکەڵک‌وەرگرتنی مرۆڤی کورد لە زمانی دایکی تەنیا لە قسەکردنی ڕۆژانەدا بێ و پاڵپشتی نووسین و پەروەردە و بیرکردنی لە گەڵ نەبێ، وشەکانی لە بیر دەچنەوە و ئەو زمانە وردە وردە بەرەو گۆڕانی نەرێنی و تەنانەت لەناوچوون دەچێت.\nتاریخ ایجاد در چهارشنبه, 27 ارديبهشت 1396 18:11\nلە دوای هەرەسی ١٩٧٥ڕێکخراوێکی مۆدێرنی چەپ توانی بەڕە لەژێر پێی سیستەمی تاکحیزبی دەربهێنێت و مۆدێلێکی نوێی خەباتی سیاسی و پێشمەرگایەتی نیشانبدات. هەڵبەتە بڕیاری هەڵاسان و ڕابەرایەتیکردنی بزوتنەوەەیەکی ئاوا و بەم هێزە کەم و بێچەک و ئازوقەییەوە کارێکی هێندە ئاسان نیە.\nڕژێمەکانی دوای شۆڕش\nتاریخ ایجاد در پنج شنبه, 07 آذر 1398 10:29\nهەر دەسەڵاتێک بەشۆڕش بێتە سەرحوکم، چ شۆڕشی جەماوەری بێت، چ شۆڕشی سەربازی و کودەتا، هیچکات لەڕێژمەکەی خۆی باشتر نابێ، ئەگەر چاوێک بەمێژودا بخشێنیەوە شۆڕش کەسانی وەک ستالین و لینین و کاسترۆ و خومەینی و سەدام حسین و ناپیلۆین و …هتد بەرهەمی شۆڕش بون.\nتاریخ ایجاد در پنج شنبه, 09 بهمن 1393 12:48


وەزیرى خوێندنى باڵا سەرپەرشتى کۆبونەوەیەکى تایبەت بە سەنتەرەکانى زمان لەزانکۆکان دەکات | وەزارەتى خوێندنى باڵا و توێژینەوەى زانستى\nوەزیرى خوێندنى باڵا سەرپەرشتى کۆبونەوەیەکى تایبەت بە سەنتەرەکانى زمان لەزانکۆکان دەکات\nد. ئارام محمد قادر وەزیرى خوێندنى باڵا و توێژینەوەى زانستى ڕایگەیاند بۆ بەرزکردنەوەى ئاستى سەنتەرەکانى زمان لە زانکۆکانى کوردستان هاوکارو پاڵپشتى سەنتەرەکان دەبین و بەردەوامى بە خولەکانى تەواوکارى دەدەین و ئامادەکاریش بۆ خولەکانى فێرکارى دەکەین.\nلەو چوارچێوەیەشدا لەبەر رۆشنایى لێژنەی تایبەت بە پێداچونەوە بەمەرج و ڕێنماییەکانی زمانی ئینگلیزی، ئەمڕۆ یەکشەممە ڕێکەوتى (٨/١٢/٢٠١٩) بەئامادەبونی د. ئارام محمد قادر وەزیرى خوێندنى باڵا و توێژینەوەى زانستى و د. محمد حوسێن سەرۆکى دەزگاى سەرپەرشتى و دڵنیایى جۆرى و سەرۆکى لێژنەی تایبەت بە پێداچونەوە بەمەرج و ڕێنماییەکانی زمانی ئینگلیزی و سەرپەرشتى کردنى سەنتەرەکانى زمان بۆ کاروبارى زانستى و خوێندنى باڵا، کۆبونەوەیەکى تایبەت بە بەردەوامى خولەکانى تەواوکارى و ئامادەکارى بۆ خولەکانى فێرکارى و پرسى خوازیارانى نازناوى زانستى لەگەڵ سەرجەم سەنتەرەکانى زمان لە زانکۆکان بەڕێوەچو.\nلە کۆبونەوەکەدا بابەتە زانستی و کارگێڕیەکانی سەنتەرەکان خرانە بەر باس و گفتوگۆ، بۆ ئەمەش بڕیاردرا لە ناوەڕاستى ئەم مانگەوە خولەکانى تەواکارى بۆ بەشداربوانى سەنتەرەکانى زمان بکرێتەوە، هەروەها بڕیاریش درا لە ناوەڕاستى ئەم مانگەوە ناونوسین دەستپێدەکات بۆ کردنەوەى خولى فێرکارى بەپێى ڕێنمایى تازەى سەنتەرەکانى زمان، کە ئەویش بریتیە لە ئەنجامدانى تاقیکردنەوەو دیاریکردنى ئاست. سەبارەت بە خوازیارانى نازناوى زانستیش کە بەشداربوانى خولەکانى تەواوکارین بڕیارى پێویستیان لەبارەوە درا.\nلە وتەیەکیشدا د. ئارام محمد قادر، وەزیری خوێندنی باڵا و توێژینەوەی زانستی دواى دەستخۆشی لە سەرۆک و ئەندامانی لێژنە کردو بەڵێنیدا پشتگیری تەواوی سەنتەرەکان بکات. هەروەها پشتگیری لە بەرزکردنەوەی ئاستی کوالێتى سەنتەرەکانیش کرد بەشێوەیەک خوازیاران سود لەم دەرفەت و هەوڵانەى وەزارەت و سەنتەرەکانى زمان وەربگرن.\nلەبەشێکى دیکەى کۆبونەوەکەدا لەسەر ڕاسپاردەى سەرۆکى لێژنە درێژە بە کۆبوونەوەکانی دەدرێت بەمەبەستی ڕێکخستی کارەکانی سەنتەرەکان و باشترکردنی کوالێتی خولەکانی ئیستاو داهاتوو لە سەنتەرەکانی زمان.


نرخی نەوت بۆ بەرزترین ئاست بەرز دەبێتەوە\nهەرمان خالید 30/12/2019 - 11:23 بڵاوکراوەتەوە لە ئابووری/جیهان\nنرخی نەوتی جیهانی بۆ بەرزترین ئاست لەماوەی سێ مانگی رابردوودا، بەرز دەبێتەوە.\nئەمڕۆ دووشەممە 30-12-2019، نرخی یەک بەرمیل نەوتی خاوی ئەمریکی گەیشتە 61.77 دۆلار و یەک بەرمیل نەوتی خاوی برێنت 20 سەنت بەرز بووەو و گەیشتە 68.36 دۆلار.\nوەک چاودێرانی ئابووریی جیهانی باسی دەکەن، بەرزبوونەوەی نرخی نەوت، کە گەیشتە ئاستێکی پێوانەیی لە سێ مانگی رابردوودا، بەهۆی بۆردومانکردنی بارەگاکانی حەشدی شەعبی لەلایەن هێزەکانی ئەمریکاوە، بووە.\nشەوی یەکشەممە 29-12-2019، ژمارەیەک فڕۆکەی جەنگیی ئەمریکی پێنج بارەگای میلیشیای حزبوڵڵایان بۆردومان کرد، کە وەزیری بەرگریی ئەمریکا پێی وایە بارەگای سەرکردایەتی و کۆگای چەک و تەقەمەنیی ئەو میلیشیایە بوون.\nشەوی هەینی 27-12-2019، ژمارەیەک گوللەهاون ئاراستەی سەربازگەی کەی وەن کران، کە سوپای ئەمریکا و هێزێکی دژەتیرۆری عێراقی تێدا جێگیر کراوە.


عەفرین، ڕێکخستنەکانی مافی مرۆڤ کوشتنی ‘مەلەک’ـیان شەرمەزارکرد – کوردی – RojNews.News\n22/06/2020 - 10:04:30 am\nدووشەممە, 8 يون 2020 – 15:31 ڕۆژنیوز – ناوەندی هەواڵەکان\nئەمڕۆ ڕێکخستنەکانی مافی مرۆڤ لە هەرێمی عەفرین بە ئامادەبوونی دانیشتووانی کامپی سەردەم و ئەندامانی ڕیکخستنەکە، ڕاگەیەندراوێکیان لەسەر کوشتنی ‘مەلەک نەبی خەلیل جومعە’، کە لەلایەن چەتەکانی دەوڵەتی داگیرکەری تورکەوە بە شێوەیەکی دڕندانە کوژرا، بڵاوکردەوە، کە لەلایەن وەفا بەکر ئەندامی ڕێکخستنەکە خوێندرایەوە.\nلە ڕاگەیەندراوەکەدا هاتووە: دەوڵەتی تورک بە ئامانجی تۆڵەکردنەوە لە ڕۆڵی پێشەنگی ژنانی، بە هەموو ڕێبازێک لە عەفرین سەرێکانی و گرێسپی، کردەوەکانی ئەنجام دەدات، بەم دواییەش ڕۆژی ٢٣ی مانگی ڕابردوو ‘مەلەک نەبی خەلیل جومعە’ی تەمەن ١٦ ساڵ، لەلایەن چەتەکانەوە ڕفێندرا و ڕۆژی ٧ی ئەم مانگەش کوژرا و تەرمەکەی لە عەزاز دۆزرایەوە، مەلەک بە بیانوی ئەوەی پەیوەندیی لەگەڵ خۆبەڕیوبەرییەوە هەبووە کوژراوە، ئێستاش ڕێکخستنەکانی مافی مرۆڤ داوای ئاشکراکردنی چونییەتی ئەو ڕووداوە دەکەین.\nهەروەها هاتووە: چارەنووسی چەندین ژن وەک مەلەک لە زیندانەکانی تورکیا نادیارە، گروپە چەکدارەکانی حەمزات، لە شاری عەفرین کردەوە و پێشلکاری دژەمرۆڤانە دژی هاوڵاتیان بەڕێوە دەبات، داوا دەکەین کۆمەڵگای نێودەوڵەتی لەسەر کوژرانی ژنی کورد مەلەک بێدەنگ نەبێت، چونکە ئەمە تاوانی شەڕە و پێویستە لێپرسینەوە بکرێت و کۆمیتەیەکی نێودەوڵەتی بۆ بەدواداچوون بۆ ڕاستییەکان و لێپرسینەوە دابمەزرێت، پێویستە گروپە چەتەکان کە لە عەفرین ئەو کردەوانە دەکەن، وەدەر بنرێن و هەرێمی عەفرین لەژێر چاودێری نێودەوڵەتیدا کۆنترۆڵ بکرێت.


هەفتەی داهاتوو دەنگ لەسەر حكومەتەكەی كازمی دەدرێت – تۆڕی میدیایی خەڵک\nهەفتەی داهاتوو دەنگ لەسەر حكومەتەكەی كازمی دەدرێت\n2020/04/21 - 4:15 PM\nپەرلەمانتارێكی هاوپەیمانی فەتح، وادەی سازادنی دانیشتنی تایبەتنی پەرلەمانی عیراق بۆ بەخشینی متمانە بە كابینە حكومییەكەی مستەف كازمی سەرۆك وەزیرانی ڕاسپێردراو ئاشكرادەكات.\nفازڵ فەتلاوی پەرلەمانتاری هاوپەیمانی فەتح لە لێدوانێكی ڕۆژنامەوانیدا ڕایگەیاند”كازمی داواكاریی فەرمی بۆ سازدانی دانیشتنی تایبەت بە متمانە بەخشین لەماوەی دوو ڕۆژی داهاتوودا پێشكەش دەكات، بەو پێیەی بەشی هەرە زۆری كابینە حكومیەكەی تەواوكردووە و بەردەوامە لە توێژەكانی لەگەڵ فراكسیۆنە سیاسییەكان لەپێناو تێپەڕاندنی حكومەتەكەی لەنێو پەرلەماندا”.\nبە وتەی فەتلاوی”زۆربەی هێزە سیاسییەكان پشتیوانی لە تێپەڕاندنی كابینەكەی كازمی دەكەن و ڕێگری گەورە نییە كە ببێتە مایەی شكستخواردنی لە نێو پەرلەمان، بۆیە سەرۆكایەتی پەرلەمان ڕۆژی سێ شەممە وەك وادەیەك بۆ سازدانی دانیشتنی متمانە بەخشین بە حكومەتەكەی كازمی دیاریی دەكات.\nپێشتر محەمەد خالیدی سەرۆكی فراكسیۆنی (بیارق الخیر) ڕایگەیاندبوو كە فراكسیۆنەكەی دەنگ بە كابینە وەزارییەكەی مستەفا كازمی نادات، بەوشێوەیە دەبێتە یەكەم فراكسیۆن كە بە فەرمی ڕەتیدەكاتەوە دەنگ بە كابینە وەزارییە چاوەڕوانكراوەكە بدات.\nپەرلەمانی عیراقحكومەتی عێراقعيراقمستەفا كازمیهاوپەیمانی فەتح\nتەندروستی جیهانی بە فەرمی هۆكاری سەرهەڵدانی كۆرۆنای ڕاگەیاند\nپارێزگەیەكی عیراق 11 حاڵەتی توشبوونى نوێ بە كۆرۆنا ڕادەگەیەنێت


سەرۆكی دەستەی دەستپاكیی ھەرێمی كوردستان ڕایگەیاند، پڕۆژەیەكیان داوەتە ئەنجومەنی وەزیران كە ھاوشێوەی پڕۆژەی چاكسازی كار بۆ نەھێشتنی گەندەڵیش بكرێت، دەشڵێت لەم دوو ھەفتەیەدا پڕۆژەکە لە ئەنجومەنی وەزیران پەسەند دەكرێت و دەكەوێتە واری جێبەجێكردنەوە.\nحاكم ئەحمەد ئەنوەر، سەرۆکی دەستەی دەستپاکیی هەرێم (پێنجشەممە 28ی شوباتی 2021) بە میدیای فەرمی پارتی ڕاگەیاند، " پڕۆژەیەكمان بۆ نەھێشتنی گەندەڵی داوەتە ئەنجومەنی وەزیران و لیژنەی یاسایی تەواوی كردووە و دەدرێتە وەزیرەكان، تا تێبینیی خۆیانی لەسەر بنوسن و لەم دوو ھەفتەیەشدا دەخرێتە بەرنامەی كاری ئەنجومەنی وەزیران و دەنگی لەسەر دەدرێت و پەسەند دەكرێت، كە دواتر دەكەوێتە واری جێبەجێكردنەوە".\nئاماژەی بەوەشکردووە، "لە رێگەی ئەو پڕۆژەیەوە بەرچاومان ڕوون دەبێت، كە چۆن كار بكەین و لە ھەموو سێكتەر و جومگەكانیش لە ھەرێمی كوردستان كاری لەسەر دەكرێت كە گەندەڵی بنبڕ بكرێت و نەھێڵدرێت."\nڕوونیشیکردووەتەوە، " ئەو پڕۆژەیە بۆ ماوەی پێنج ساڵ بەردەوام دەبێت و گرنگیی زۆری ھەیە بۆ نەھێشتنی گەندەڵی و دەبێتە نەخشەڕێگایەك لەسەر ئاستی ھەموو فەرمانگەیەك، كە چی بكەین و خاڵە لاوازەكان چین و لە كوێ پێویستمان بە چاكسازی و نەھێشتنی گەندەڵی ھەیە".\nسەرۆکی دەستەی دەستپاکیی هەرێم باسی لەوەشکردووە، "حكومەتی ھەرێمی كوردستانیش پشتگیرییەكی تەواومان دەكات و ھاوكار دەبێت و خۆیان پڕۆژەكە پەسەند دەكەن، هەروەها لیژنەی باڵای بۆ دروست دەكرێت ھاوشێوەی لیژنەی باڵای چاكسازی و پڕۆژەكەش ھاوشێوە دەبێت و كاتێك پەسەند كرا، ئەوكات لەگەڵ ئەنجومەنی وەزیران دانیشتن دەكەین كە چۆن كاری لەسەر بكەین".


دانوستانی نێوان هەولێر و بەغداد دەستپێدەكاتەوە…..شاندێكی حكومی لەبەغدادە – شکۆی کوردستان\nدەستپێک/کوردستانی/دانوستانی نێوان هەولێر و بەغداد دەستپێدەكاتەوە…..شاندێكی حكومی لەبەغدادە\nدانوستانی نێوان هەولێر و بەغداد دەستپێدەكاتەوە…..شاندێكی حكومی لەبەغدادە\n24 کەمتر لە خولەکێک\nدوێنێ شاندێكی حكومەتی هەرێمی كوردستان بەسەرۆكایەتی قوباد تاڵەبانی جێگری سەرۆكی حكومەت سەردانی بەغدادیان كرد بەمەبەستی ئەنجامدانی رێككەوتن و چارەسەركردنی كێشەكان لەگەڵ حكومەتی ناوەند، ئەوەش دوای ئەوەی سەرۆكی هەرێم پێشتر رێگەی بۆ ئەنجامێكی باش خۆشكردوە.\nبەگوێرەی زانیارییەكان، سەردانی ئەمجارە بۆ گفتوگۆکردنە لەبارەی چەند دۆسیەیەک، لە سەرووی هەموویانەوە دۆسیەی نەوت کە حکومەتی هەرێمی کوردستان رەزامەندیی پێشوەختەی لەسەر رادەستکردنی بڕێکی دیاریکراو بە حکومەتی عێراق داوە.\nبەگوێرەی زانیارییەكانی شكۆی كوردستان، لە گفتوگۆی ئەمجارەدا چەند پرسێک تاوتوێدەکرێن، لە سەرووی هەموویانەوە پرسی نەوت، چونکە گرێکوێرەی هەموو پرسەکانی دیکەیە. هەروەها باسی بودجە، داهاتی خاڵە سنوورییەکان، داهاتی نێوخۆیی، سەردانی لیژنەی چاودێری بۆ خاڵە سنوورییەکان و راپۆرتی چاودێریی دارایی دەکرێت.\nسەردانەکە لە کاتێکدایە رێکارەکانی تایبەت بە رێگەگرتن لە بڵاوبوونەوەی ڤایرۆسی کۆرۆنا و دابەزینی نرخی نەوت کاریگەریی گەورەیان لەسەر ئابووریی عێراق و هەرێمی کوردستان بەجێهێشتووە.\nلەوبارەیەوە د. ریاز مەسعودی، پەرلەمانتاری هاوپەیمانیی سائیروون کە لەلایەن موقتەدا سەدر پشتیوانیی دەکرێت راگەیاندوە، خواستێکی راستەقینە بۆ چارەسەرکردنی کێشەکانی نێوان هەولێر و بەغدا هەیە. هاوکات بە دووری دەزانێت ئەمڕۆ شاندی هەرێمی کوردستان و حکومەتی عێراق بگەنە رێککەوتن.\nد. ریاز مەسعودی باسی لەوەش كردوە، “لە هەرێمی کوردستان بۆچوونی جیاواز هەن، باشتر وایە بۆچوونەکان یەکبخرێن و هەرێمی کوردستان لەپێناو عێراق کە هەمووان دەگرێتەوە، سازش بکات بۆ ئەوەی بەغدا و هەولێر بگەنە رێککەوتن”.\nپێش چوونی شاندی حکومەتی هەرێمی کوردستان بۆ بەغدا، نێچیرڤان بارزانی، سەرۆکی هەرێمی کوردستان سەردانی بەغدادی کرد و لەگەڵ هەرسێ سەرۆکایەتییەکە و بەشێکی زۆری هێزە سیاسییەکان کۆبووەوە. نێچیرڤان بارزانی رایگەیاند، كاتى ئه‌وه‌يه بگه‌ينه تێگه‌يشتنێكى هاوبه‌ش و هه‌موو دۆسيه‌كان يه‌كلایی بكه‌ينه‌وه.\n[:ckb]حكومەتی هەرێم ئامادەیی خۆی بۆ رێككەوتنی گشتگیر لەگەڵ بەغداد راگەیاند[:]\n[:ckb]یەكێتی رای خۆی لەبارەی كەمكردنەوەی موچە دەگۆڕێت…لاهور شێخ جەنگی پەیامێك بڵاودەكاتەوە[:]


زایینی: ٠٩-٠١-٢٠١٤ - هەتاوی: ١٣٩٢/١٠/١٩ - ١١:٣١ تاران قه‌باره‌ی فۆنت:\nکوردستان میدیا: گرووپی مووزیکی کامکارەکان، لە چەند رۆژی داهاتوودا لە شاری ''خورەم ئاوا' ناوەندی پارێزگای لوڕستان، کۆنسێرتێکی مۆسیقای کوردی بەڕێوەدەبەن.\nهەواڵدەرییە ناوخۆیی‌یەکان بڵاویان کردەوە، ئەو کۆنسێرتە بڕیارە ٢٦ی بەفرانباری ئەمساڵ بە شێوەی راستەوخۆ لەلایەن کامکارەکانەوە لە ''ساڵۆنی تەختی''ی شاری خوڕەم ئاوا پێشکەش بکرێت.\nئەو کۆنسێرتە بڕیار بوو مانگی رەزبەری ئەمساڵ بەڕێوەبچێت، بەڵام بەهۆی کێشەیەک کە دەوترێ یەکێک لە ئەندامانی گرووپە تووشی نەخۆشی بووە، دواخراوە.\nگرووپی مووزیکی کامکارەکان لە ساڵی ١٣٤٤ لە شاری سنە دامەزراوە.\nگرووپی مووزیکی کامکارەکان لە زۆربەی شارەکانی کوردستانی ئێران کۆنسێرتیان بەڕێوەبردووە و هەروەها لە ساڵی ١٣٨٠ هەتاوی بۆ یەکەمین جار لە مێژووی وڵاتی تورکیە لە شارەکانی ئیستانبووڵ و دیاربەکر بەرنامەیەکی مووزیکی کوردیان نمایش کرد و بە شێوەیەکی سەرسوڕهێنەر مووزیکی رەسەنی کوردیان پیشان دا.


(لە یارییە ئۆڵۆمپییەکانی ھاوینەی ٢٠٢٠ەوە ڕەوانە کراوە)\nیارییە ئۆڵۆمپییەکانی ٢٠٢٠ (خولی ٣٢ ئۆڵۆمپیاد) لە ٧ ئەیلوولی ٢٠١٣ لە شاری مێوانکرای بوێنس ئایریسی ئەرجەنتین ڕاگەیاندرا کە ئۆڵۆمپیادی ھاوینەی ٢٠٢٠ لە شاری تۆکیۆ دەکرێ پاشی ململانێیەکی زۆر لەگەڵ شارەکانی ئەستەنبوڵ و مەدرید لە پێشبرکێکە دەرچوو، ھەروەھا دوورگەکانی فارۆ بۆ یەکەمجار لە مێژووی وەرزشیدا بەژداری ئۆڵۆمپیاد دەکا بەڵام لە ٢٤ی ئازاری ٢٠٢٠ لیژنەی ئۆڵۆمپی نێودەوڵەتی ڕای گەیاند کە ئۆڵۆمپیادەکە بە ھۆکاری بڵاوبوونەوەی پەتای جیھانی سارس کۆڤید ٢ دەگوازرێتەوە بۆ ساڵی ٢٠٢١ بە ئامانجی پاراستنی تەندروستی یاریزانان و بەژداربوو و ئامادەبوان. ئەمەش یەکەم ئۆڵمپیادە بەھۆی بڵاوبوونەوەی ڤایرۆسک دوابخرێت دوای ئەوەی ھەردوو ئۆڵمپیادی ھاوینەی ١٩٤٠–١٩٤٤ بەھۆی جەنگی دووەمی جیھان ئەنجام نەدران، لەگەڵ ئەوەش ناوی ئۆڵمپیادە ھەر وەک خۆی مایەوە، لە پێناو بەبازارکردن و ڕیکلامە بازرگاینەکان. یارییەکان بەزۆری بە بێ ئامادەبوونی ھاندەر بەڕێوەچوو بەھۆی بەردەوامی ڕاگەیاندنی باری نائاسایی. لە ھەمان کاتدا بڕیاردرا یارییەکانی پارالمپیکی ھاوینەی ٢٠٢٠ لە نێوان ٢٤ی ئاب بۆ ٥ی ئەیلوولی ٢٠٢١ دوای ١٦ ڕۆژ دوای کۆتایی ئۆڵمپیاد بەڕێوەبچێت. ئەمە دووەم ئۆڵمپیادە کە ولاتی ژاپۆن میوانداری کرد دوای ئەوەی ساڵی ١٩٦٤ بۆیەکەم جار میواندار کرد. لەم پاڵەوانییەتدا چەندین یاری نوێ بۆ ئۆڵمپیاد زیاد کران لەوانە باسکەی ٣x٣، ھەروەھا BMX کە شێوەیەکە لە نمایش بە پایسکیل قەبارە بچووک ئەنجام دەدرێت زیاکردکران ھەروەھا لێژنەی ئۆڵمپی نێودەولەتی ڕێگای بە ولاتی خانەخویدا کە چەند وەرزشیچکی دیکە زیاد بکاتە لەوانە، کاراتێ، سۆتبۆڵ، بەسیبۆڵ، سکیتبۆرد لەگەڵ چەند یارییەکی دیکەدا. ویلایەتە یەکگرتووەکانی ئەمریکا توانی زۆرتین مەدالیا بەدەست بھێنت بە کۆکردنەوەی ١١٣ مەدالیا لە ناویان ٣٩ مەدالیای زێر، ولاتی چین پلەی دووەمی بەدەست ھێنا بە ٨٨ مەدالیا (٣٨) مەدالیای زێر؛ و ژاپۆن ولاتی خانەخوێ بە کۆکردنەوەی ٥٨ مەدالیا (٢٧)زێر پلەی سێیەمی بەدەست ھێنا، بەریتانیای گەورە لە پلەی چوارەم بە کۆکردنەوەی ٦٥ مەدالیای جۆراوجۆر (٢٢ مەدالیای زێر) جێگیر بوو. ھەریەکە لە ولاتی قەتەر، فلیپین، بەرموودا بۆیەکەم جار لە مێژووی بەشداریان لە ئۆڵمپیاد مەدالیای زێریان بەدەست ھێنا، ھەروەھا بورکینافاسۆ، سان مارینۆ، تورکمانستان بۆیەکەمجار لە مێژووی بەشداریان لە ئۆڵمپیاد مەدالیایان بەدەست ھێنا.\nئۆڵۆمپیادی ھاوینەی ٢٠٢٤\nھەڵبژاردنی شاری خانەخوێدەستکاری\nژاپۆن ٤٢ — ٦٠\nتورکیا ٢٦ ٤٩ ٣٦\nئیسپانیا ٢٦ ٤٥ —\nوڵاتە بەشدار بووەکاندەستکاری\nخشتەی ڕۆژمێری یارییەکانی ئۆڵمپیادی ھاوینەی ٢٠٢٠دەستکاری\nوەرگیراو لە «https://ckb.wikipedia.org/w/index.php?title=ئۆڵۆمپیادی_ھاوینەی_٢٠٢٠&oldid=953752»\nدواجار لە ١٦:٥٢ی ٢٠ی حوزەیرانی ٢٠٢٢ دەستکاری کراوە\nئەم پەڕەیە دواجار لە ١٦:٥٢ی ٢٠ی حوزەیرانی ٢٠٢٢ نوێ کراوەتەوە.


ماڵپەری فیردەوس | مانای ئەم دوعایە چییە: (اللهم اغفر لي ذنبي، وأخْسئْ شيطاني، وفكَّ رِهاني)؟\nسەردێری پرسیار:مانای ئەم دوعایە چییە: (اللهم اغفر لي ذنبي، وأخْسئْ شيطاني، وفكَّ رِهاني)؟\nبەرواری دانان :2020-08-07 کۆدی پرسیار:2117\nپرسیار: مانای ئەم دوعایە چییە: (اللهم اغفر لي ذنبي، وأخْسئْ شيطاني، وفكَّ رِهاني)؟\nوەڵام: عن ٲبو الأزهر الأنماري ٲن رسولَ اللهِ صلى الله عليه وسلم، كان إذا أخذ مضجعَه من الليلِ قال: (بسم اللهِ وضعتُ جنبي، اللهم اغفر لي ذنبي، وأخْسئْ شيطاني، وفكَّ رِهاني، واجعلني في النديِّ الأعلى). رواه أبو داود، والطبراني في الكبير، والحاكم في المستدرك، صححه الٲلباني في سنن ٲبوداود.\nواتە: لە ٲبو الأزهر الأنماري دەگێڕنەو دەفەرمووێت: پێغەمبەری خوا صلی الله علیه وسلم شەو کاتێک دەڕۆیشتە ناو جێگای نووستن دەیگوت: (بەناوی خوا تەنیشتی خۆم دانا، ئەی خوایە لە تاوانی من خۆشبە، شەیتانم لێ لابدە و لێم دوور بخەوە، نەفسم ڕزگار بکە لە گرێی تاوانم و هەموو مافێک کە لەسەر منە، لەگەڵ ئەوانە کۆم بکەیتەوە کە لە شوێن و پلە و پایەی بەرزن).\n(كان إذا أخَذَ مَضْجَعَه): واتە: کاتێک دەیویست بخەوێت و بچووبایە سەر جێگای نووستن.\n(بسم اللە): واتە: بەناوی خوا و داوای یارمەتی تەنها لەخوا دەکەم.\n(وضَعتُ جَنْبي): بەناوی خوا تەنیشتی خۆم و لاشەی خۆم لەسەر جێگای نووستن دانا.\n(اللَّهمَّ): واتە: یا اللە، ئەی خوایە.\n(اغفِرْ لي ذَنْبي): واتە: لە تاوانی من خۆشبە.\n(وأَخْسِئْ شَيطاني): واتە: شەیتانم لێ لابدە و لێم دوور بخەوە.\n(وفُكَّ رِهاني): والرِّهانُ: واتە: بارمتە، ئەوی لە بڕی قەرز دادەنرێت وەک متمانە، واتە: نەفسم ڕزگار بکە لە گرێی تاوانم و هەموو مافێک کە لەسەر منە، هەروەها نەفسم تەواو بکە لە هەموو تەکلیفێک بۆم ئاسان بکە بە جێبەجێکردنی.\n(واجعلني في النديِّ الأعلى): الندي: قەومێکن کۆدەبنەوە لە یەک مەجلس، هەندێک دەڵێن الندي واتە: الملأ الأعلى من المَلائِكَة. واتە: لەگەڵ ئەوانە کۆم بکەیتەوە کە لە شوێن و پلە و پایەی بەرزن.


كوردیو - حكومه‌تی عێراق چه‌ند به‌ڵێنێك به پارێزگای سلێمانی ده‌دات\nچوار شەممە, 25 نیسان 2018 12:49\nدوای کۆبوونەوەکانی وەفدی پارێزگای سلێمانی لەگەڵ لایەنە پەیوەندیدارەکانی بەغدا، ئه‌مڕۆ له كۆنگره‌یه‌كی رۆژنامه‌وانیدا، پارێزگاری سلێمانی رایگه‌یاند: بەغدا رەزامەندی لەسەر چه‌ند داواكارییه‌كی پارێزگاكه ده‌ربڕیووه.\nكۆبوونەوەكانی وەفدی پارێزگای سلێمانی لەگەڵ لایەنە پەیوەندیدارەكانی بەغدا تەواو بوو، پارێزگاری سلێمانیش رایدەگەیەنێت: بەغدا رەزامەندی دەربڕیوە لەسەر كردنەوەی مەرزی پشتە، كردنەوەی پاسپۆرتی ئیدارەی راپەڕین، خەرجكردنی موچەی چوار فەرمانگە ئیتیحادییەكەو لابردنی بازگەی سەفرەو چەند داواكارییەكی دیكە.\nلەمیانی گۆنگرەیەكی رۆژنامەوانیدا لەشاری بەغدا، ئه‌مرۆ چوارشه‌ممه، د.هەڤاڵ ئەبوبەكر پارێزگاری سلێمانی رایگه‌یاند: وەزارەتی ناوخۆی عیراق رەزامەندی دەربڕیووە، كە لەچەند رۆژی داهاتوودا مەرزی پشتە لەسنووری قەزای دەربەندیخان بكرێتەوە.\nپارێزگاری سلێمانی وتیشی: داوامان لە وەزیری ناوخۆی عیراق كردووە، بازگەی (سەفرە) لاببرێت، ئەوانیش بەڵێنیانداوە، ئەگەر داخوازییەكانیان لەبارەی رێوشوێنە گومرگیەكان لەلایەن حكومەتی هەرێمەوە جێبەجێبكرێت، ئەوە ئەو بازگەیە لادەبرێت.\nپارێزگاری سلێمانی ده‌ڵێت: وەزارەتی ناوخۆی عیراق بڕیاریداوە بەكردنەوەی فەرمانگەی پاسپۆرتی هەڵەبجەو لەبارەی كردنەوەی ئەو فەرمانگەیەش لەسنووری ئیدارەی راپەڕین، وەزارەتەكە رەزامەندی دەربڕیوە كە لەو سنوورەش بكرێتەوە.\nد.هەڤاڵ ئەبوبەكر وتی: داوای پشتیوانی لۆجستی و تەكنیكیمان كردووە، بۆ لیوای پاسەوانی سنوور كەهاوكاریان بكرێت لەدابینكردنی كەرەستەی پێویست و ئۆتۆمبێل، رەزامەندیش دراوە كە لەدوای هەڵبژاردنەوە 500 كەس بۆ ئەو فەرماندەییە دادەمەزرێنن.\nسه‌باره‌ت به فەرمانگەكانی (پاسپۆرت، رەگەزنامە، نیشنگەو كارتی زانیاری)ی هەرێم كە موچەی پێنج مانگیان لای حكومەتی عیراقە، پارێزگاری سلێمانی ئاشكرایكرد، وەزارەتی ناوخۆی عیراق رەزامەندی دەربڕیوە كە لەداهاتوویەكی نزیكدا ئەو موچانەیان بۆ خەرج بكرێت.\nله كۆنگره رۆژنامه‌وانییه‌كه‌دا، هەڤاڵ ئەبوبەكر ئاماژه‌ی به‌وه‌كرد، پرۆسه‌ی دابەشكردنی نەوتی سپی بەردەوام بێت و مەهدی هەلاق به‌ڵێنیداوه به‌نزینی حكومی بۆ سلێمانی دابین بكات بەنرخی حكومی.\nدەربارەی خەرجكردنی پارەی گەنمی جووتیارانیش، پارێزگاری سلێمانی وتی: ئەو داوكارییەمان لە ئەمینداری گشتی ئەنجومەنی وەزیرانی عیراق كردووەو بەڵێنی دیراسەكردنی پرسەكەیان داوە.\nناوبراو رایگه‌یاند: حكومەتی عیراق پێشوازی لەداواكاری هەردوو فەرمانگەی كارەبای بەنداوەكانی دەربەندیخان و دووكان كردووە، بۆئەوەی موچەكانیان بخرێتەسەر حكومەتی عیراق.\n6102 جار بینراوە


ئاپۆیل vs. ئایک لارناکا ئانۆرسۆسیس vs. ئاپۆلۆن ئۆمۆنیا نیکۆسیا vs. ئایک لارناکا ئایل vs. ئانۆرسۆسیس ئاپۆلۆن vs. ئاپۆیل ئاپۆیل vs. ئایل ئایک لارناکا vs. ئاپۆلۆن ئۆمۆنیا نیکۆسیا vs. ئانۆرسۆسیس ئایل vs. ئایک لارناکا ئانۆرسۆسیس vs. ئاپۆیل\nئاپۆیل vs ئایل 3-1\nئیگۆر دی کامارجۆ (G) 81'\nئیگۆر دی کامارجۆ (G) 86'\n90' Dossa Júnior (G)\n6 ل. ئیبیسیلیۆ 31'\n9 ئیگۆر دی کامارجۆ 81' 86'\n50 کاڕلاو 67'\n2 Dossa Júnior 67' 90'\n10 Denilson Gabionetta\n22 I. Sassi 45+1'\n71 دانی بێنیتێز 24'\n8 M. Poté بۆ ل. ئیبیسیلیۆ 72'\n14 ت. ئۆر بۆ E. Aloneftis 76'\n20 R. Sallai بۆ Dellatorre 60'\n16 Manuel Torres بۆ F. Irhene 82'\n21 مارکۆ ئایرۆسا\n35 M. Elia بۆ دانی بێنیتێز 72'\n60 Marco Soares بۆ Denilson Gabionetta 62'\n99 D. Texeira


مێژووى گشتى – پەڕە 11 – History Of Kurd\nHome / مێژووى جیهان / مێژووى گشتى (page 11)\n2017-01-05\tمێژووى جیهان, مێژووى گشتى لێدوان نووسین ناچالاککراوە لە پاشای خۆر.. خاوەنی درێژترین فەرمانڕەوایی لە ئەوروپا\nپاشای خۆر.. خاوەنی درێژترین فەرمانڕەوایی لە ئەوروپا لەم بابەتەدا باسی ژیان و كار و فەرمانڕەوایی لویسی چواردەیەمی پاشای فڕەنسا دەكەین كە بە پاشای خۆر ناسراوە، ئەو پاشایە لە سەردەمی فەرمانڕەوایی ئەودا شانشینی فڕەنسا گەیشتە لووتكەی دەسەڵات و پێگە و زەوی زۆری كۆنتڕۆڵ كرد و بەناوبانگترین و ناوازەترین كۆشكی له …\n2017-01-02\tمێژووى جیهان, مێژووى گشتى لێدوان نووسین ناچالاککراوە لە حزبی تودەی لە دروستبونیەوە تاهه‌ڵوه‌شاندنه‌وه\nحزبی تودەی لە دروستبونیەوە تاهه‌ڵوه‌شاندنه‌وه ناوه‌ندی میلله‌ت بۆ توێژینه‌وه نوسینی: علی موڕشیدیزاده وه‌رگێرانی له فارسیه‌وه: ئه‌ركان ئه‌حمه‌د جاف به‌شی یه‌كه‌م پێشه‌كی: مێژوی هاوچه‌رخی ئێران، له هه‌ر ڕوانگه‌یه‌كه‌وه لێی بڕوانی، ڕوبه‌ڕوی چه‌ندین هه‌وراز و نشێو ده‌بیته‌وه. دروست بوون و له‌نێوچوونی چه‌ندین حیزب، به‌شێكن له‌و هه‌وراز و نشێوانه. بێگومان گرنگترین و …\n2016-12-31\tمێژووى جیهان, مێژووى گشتى لێدوان نووسین ناچالاککراوە لە ئه‌و سه‌ركردانه‌ی سه‌ركه‌وتنی سه‌رنجڕاكێشیان به‌ده‌ستهێنا؛ 10 له سه‌ركه‌وتووترین تاكتیكه‌كانى شه‌ڕ له جیهاندا\nیه‌كه‌ی راپۆرت/ میلله‌ت پێشه‌كى ڕۆب جۆنسۆنى نوسه‌ر و مامۆستاى مێژووى جه‌نگ له‌زانكۆى ئۆكسفۆرد وتارێكى له ڕۆژنامه‌ى (Daily Mail) به‌ڕیتانیدا دا بڵاو كردووه‌ته‌وه كه هه‌ڵبژارده‌یه‌كه له كتێبی “چۆن سه‌ركه‌وتوو ئه‌بیت له به‌ره‌ى جه‌نگدا؟” نوسه‌ر له‌و وتاره‌یدا 25 ته‌نكیكى شه‌ڕ ئه‌خاته‌ڕوو كه له سه‌رده‌مگه‌لێكى جیاوازدا دووباره بوونه‌ته‌وه. ئه‌وه‌ى له خواره‌وه دێت هه‌ڵبژارده‌یه‌كه …\n2016-12-18\tمێژووى جیهان, مێژووى گشتى لێدوان نووسین ناچالاککراوە لە مێژووی به‌عس و سه‌دام و عێراق به‌زمانێكی ساده\n Share وێستگه نیوز- ئه‌م كورته چیرۆكانه‌ی كه له‌خواره‌وه به‌زمانێكی ساده ئاماده‌كراوه، په‌یوه‌ندیداره به مێژووی حزبی به‌عس و سه‌دام له‌لایه‌ك و عێراق به‌گشتی له‌لایه‌كی تره‌وه، كه هه‌ڵگری تراژیداو هه‌ندێك جار كۆمیدیایه، هه‌ندێك جار خوێن تیایدا ئاماده‌یه، هه‌ندێك جاریش ناتوانیت پێكه‌نینت نه‌یه‌ت به‌ڕووداوه‌كانی ناو چیرۆكه‌كان. ته‌واوی كورته چیرۆكه‌كان له‌لایه‌ن رۆژنامه‌نوس توانا …\n2016-12-14\tمێژووى جیهان, مێژووى گشتى, نهێنیەکانى مێژوو لێدوان نووسین ناچالاککراوە لە کورتەیەک دەربارەی رەچەڵەکی مرۆڤ\nئامادەکردنی: حکمت معروف (*) پێشەکی: لەوەتەی مرۆڤ بۆتە خاوەنی ژیریی و کەوتۆتە پرسیارکردن لە ئایتمەکانی دەرەوەی خۆی، ملیۆنان پرسیاری وەڵامدراوە و بێ وەڵامی کردووە، دەکرێت سەرەتای پرسیارەکانی مرۆڤ لە دیاردە و ئایتمە سروشتییەکانی دەورووبەری بووبێت، و هەر لەو سەردەمەوە هەندێک وەڵامی یەکلاییکەرەوەی بۆ بەشێک لە پرسیارەکانی دەستکەوتبێت. دەبێت …\n2016-12-08\tمێژووى جیهان, مێژووى گشتى لێدوان نووسین ناچالاککراوە لە ناپلیۆن پۆناپارت چ شتێكی پێشهات له‌ناو هه‌ڕه‌می گیزه‌دا..!\nناپلیۆن پۆناپارت چ شتێكی پێشهات له‌ناو هه‌ڕه‌می گیزه‌دا..!║ ئه‌گه‌ر بگه‌ڕێینه‌وه‌و سه‌یرێكی مێژوو بكه‌ین ده‌بینین كه له هاوینی ساڵی 1798 دا زیاتر له 30 هه‌زار سه‌ربازی فه‌ڕه‌نسی چوونه‌ته میسڕ له ژێر فه‌رمانی جه‌نه‌ڕاڵ پۆناپارت و سه‌ڕه‌ڕای ئه‌وه‌ش جه‌نه‌ڕال پۆناپارت شتێكی تریشی كردووه كه پێشتر نه‌كراوه ئه‌ویش بردنی سه‌دان زانا بوو …


تێزه‌كانی نیسان – hkkurdistan\nHome 6 ئەرشیفی بابەتەکان 6 تێزه‌كانی نیسان\nئەركه‌كانی پرۆلیتاریا له شۆڕشی ئێستادا\nتێزه‌كانی نیسان  \nوه‌رگێڕانی له ئینگلیزیه‌وه:\n( ئه‌م وتاره تێزه به‌ناوبانگه‌كانی لینینی له خۆگرتووه كه له‌لایه‌ن خۆیه‌وه له دوو كۆبوونه‌وه‌ی كۆنفرانسی نوێنه‌رانی شورای سه‌راسه‌ری كرێكاران و سه‌ربازانی ڕووسیادا له ٤ ی نیسانی ١٩١٧ دا خوێندراوه‌ته‌وه.)\nشه‌وی ٣ ی نیسان گه‌یشتمه شاری پێترۆگراد هه‌ر بۆیه له كۆبوونه‌وه‌ی ٤ ی نیساندا، بێگومان توانیم ڕاپۆرتی ئه‌ركه‌كانی پرۆلیتاریای شۆڕشگێڕ ته‌نها به ناوی خۆمه‌وه پێشكه‌ش بكه‌م و ئه‌وه‌ش به هه‌ندێ دوودڵیه‌وه به‌هۆی كه‌موكوڕی له خۆئاماده‌كردنیدا.\nتاكه شتێك كه توانیبێتم بۆ ئاسانكاری بۆ خۆم_ و نه‌یاره سه‌رڕاسته‌كانم _ بیكه‌م ئه‌وه بوو كه ئه‌م تێزانه به شێوه‌ی نووسین ئاماده بكه‌م. خوێندمه‌وه و ده‌قه‌كه‌م دا به هاوڕێ سێرێتێلی. دوو جار زۆر له‌سه‌رخۆ خوێندمنه‌وه: جارێكیان له كۆبوونه‌وه‌یه‌كی بۆڵه‌ڤییكه‌كاندا و دواتریش له كۆبوونه‌وه‌یه‌ی هه‌ردووك به‌ڵشه‌ڤیك و مه‌نشه‌ڤیكه‌كاندا.\nئه‌م تێزه شه‌خسیانه‌ی خۆم بڵاوئه‌كه‌مه‌وه به سه‌رنج و ڕوونكردنه‌وه كورته‌كانه‌وه كه له ڕاپۆرته‌كه‌دا به دوورودرێژی باسیان لێوه كراوه.\n١. له ڕوانگه‌ی ئێمه‌دا سه‌باره‌ت به شه‌ڕه‌كه كه له ژێر سایه‌ی حكومه‌ته نوێیه كاتیه‌كه‌ی لڤۆڤ و هاوه‌ڵه‌كانیدا بێگومان بۆ ڕوسیا شه‌ڕێكی ئیمپریالیستی تاڵانكه‌ره به حوكمی سروشتی سه‌رمایه‌دارانه‌ی ئه‌و حكومه‌ته، بچوكترین ده‌ستهه‌ڵگرتن له ’’به‌رگری شۆڕشگێڕانه‘‘ ڕێپێدراو نییه.\nپرۆلیتاریای خاوه‌ن هوشیاری چینایه‌تی ئه‌توانێ ڕه‌زامه‌ندی خۆی بۆ شه‌ڕێكی شۆڕشگێڕانه ده‌رببڕێ كه به ڕاستی به چه‌ند مه‌رجێك به‌رگری شۆڕشگێڕانه به ڕه‌وا نیشان بدات، ئه‌وانه‌ش: ئه‌لف_ ئه‌وه‌ی كه ده‌سه‌ڵات بچێته ده‌ست پرۆلیتاریا و به‌شی هه‌ژارترینی جوتیاران كه چوونه‌ته پاڵ پرۆلیتاریا. با_ئه‌وه‌ی كه هه‌موو داگیركاریه‌كان به كرده‌وه نه‌ك به گوفتار هه‌ڵبوه‌شێنرێنه‌وه. جیم_ئه‌وه‌ی كه خۆجیاكردنه‌وه‌ی ته‌واوه‌تی له هه‌موو به‌رژه‌وه‌ندیه سه‌رمایه‌داریه‌كان به واقعی جێبه‌جێبكرێ.\nبه‌هۆی سه‌رڕاستیی گومانهه‌ڵنه‌گری به‌شێكی فراوانی جه‌ماوه‌ر كه باوه‌ڕیان به به‌رگری شۆڕشگێڕانه هه‌یه كه شه‌ڕه‌كه‌یان ته‌نها وه‌ك پێویستیه‌ك قبوڵكردووه نه‌ك وه‌ك ده‌ستبه‌سه‌راگرتن، به‌هۆی ئه‌و ڕاستیه‌وه كه ئه‌وان له‌لایه‌ن بۆرژوازیه‌وه هه‌ڵخه‌ڵه‌تێندراون، به وردبینی و پێداگری و خۆڕاگریه‌كی تایبه‌ته‌وه پێویسته هه‌ڵه‌كانیان بۆ ڕۆشن بكه‌ینه‌وه. ئه‌و په‌یوه‌ندیه جیانه‌كراوه‌یه‌ی نێوان سه‌رمایه و شه‌ڕی ئیمپریالیستیان بۆ ڕۆشن بكه‌ینه‌وه. وه بیسه‌لمێنین كه به‌بێ سه‌رنگونكردنی سه‌رمایه موسته‌حیله به ئاشتیه‌كی دیموكراتی ڕاسته‌قینه، ئاشتیه‌ك كه به زه‌بر نه‌سه‌پێندرێ كۆتایی به شه‌ڕ بهێنرێ. ئه‌بێ فراوانترین كه‌مپین بۆ ئه‌م ڕوانگه‌یه له ناو سوپادا له پێشه‌وه‌ی به‌ره‌دا ڕێكبخرێ.\n٢. جیاكه‌ره‌وه‌ی تایبه‌تی هه‌لومه‌رجی ئێستای ڕوسیا ئه‌وه‌یه كه وڵات له قۆناغی یه‌كه‌می شۆڕشه‌وه، كه به هۆی ناكامڵی هوشیاری چینایه‌تی و ڕێكخراوبوونی پرۆلیتاریاوه ده‌سه‌ڵاتی خسته ده‌ستی بۆرژوازیه‌وه، به‌ره‌و قۆناغی دووه‌می تێئه‌په‌ڕێ كه ئه‌بێ ده‌سه‌ڵات بخاته ده‌ستی پرۆلیتاریا و هه‌ژارترین به‌شی جوتیارانه‌وه.\nئه‌م ڕاگوزه‌رییه له‌لایه‌كه‌وه به‌وه جیائه‌كرێته‌وه كه مافه‌كان تا ئه‌وپه‌ڕی ڕاده به یاسا دانپێدانراون (ئێستا ڕووسیا ئازادترینی ئه‌و وڵاتانه‌یه كه له جیهاندا له شه‌ڕدان) و له لایه‌كی تریشه‌وه به نه‌بوونی توندوتیژی له دژی جه‌ماوه‌ر جیائه‌كرێته‌وه و سه‌رئه‌نجام به باوه‌ڕی كوێرانه‌ی جه‌ماوه‌ر به حكومه‌تی سه‌رمایه‌داری كه خراپترین دوژمنی ئاشتی و سۆشیالیزمن.\nئه‌م دۆخه نائاساییه لێمان ئه‌خوازێ كه توانای ئه‌وه‌مان هه‌بێ خۆمان له‌گه‌ڵ هه‌لومه‌رجێكی تایبه‌تی كاری حزبیدابگونجێنین له نێو جه‌ماوه‌رێكی به‌رینی پڕۆلیتاریای بێوێنه‌دا كه هه‌رئێستاكه چاوی به ژیانی سیاسیدا كردۆته‌وه.\n٣. هیچ پشتگیریه‌كی حكومه‌تی كاتی ناكرێ، ته‌واوی به‌ڵێنه درۆیینه‌كانیان ئه‌بێ په‌رده‌ی له‌سه‌ر هه‌ڵماڵرێ به تایبه‌تی ئه‌وانه‌یان كه په‌یوه‌ندی به ده‌ستهه‌ڵگرتن له داگیركاریه‌كانه‌وه هه‌یه. له جیاتی داواكردنی ئه‌وه‌ی ئه‌م حكومه‌ته كه هی سه‌رمایه‌دارانه ده‌ستهه‌ڵبگرێ له‌وه‌ی حكومه‌تێكی ئیمپریالیستی بێ، كه ئه‌مه داواكارییه‌كی ڕێپێنه‌دراوه و تۆوی خۆشخه‌یاڵی ئه‌ڕوێنێ، ئه‌بێ ڕسوابكرێ.\n٤. داننان به‌و ڕاستیه‌دا كه له زۆربه‌ی شووراكانی نوێنه‌راندا حزبی ئێمه كه‌مینه‌یه، و تاڕادده‌یه‌ك كه‌مینه‌یه‌كی بچووك، له‌به‌رامبه‌ر بلۆكی ته‌واوی پێكهاته ورده‌بۆرژوازیه هه‌لپه‌رسته‌كاندا (ئۆپۆرتۆنیست) كه له سۆشیالیسته پۆپۆلیسته‌كان و شۆڕشگێڕه سۆشیالیسته‌كان و كۆمیته‌كانی ڕێكخستن (وه‌ك چخیدزه،تسێرێتلی، ستێكلۆڤ و…. هتد. پێكهاتووه و ملیان داوه به كاریگه‌ری بۆرژوازی و ئه‌م كاریگه‌ریه‌شیان له‌نێو پرۆلیتاریادا بره‌وپێداوه. \nڕوونكردنه‌وه بۆ جه‌ماوه‌ر تا ده‌ركی ئه‌وه بكه‌ن كه شووراكانی نوێنه‌رانی كرێكاران تاقه شێوازی گونجاوی حكومه‌تێكی شۆڕشگێڕانه‌یه. له‌به‌رئه‌وه ئه‌ركی ئێمه ئه‌وه‌یه تا كاتێك ئه‌م حكومه‌ته مل به كاریگه‌ری بۆرژوازی ئه‌دات ڕوونكردنه‌وه‌یه‌كی له‌سه‌رخۆیانه و نه‌خشه‌مه‌ند و به‌رده‌وام له‌سه‌ر هه‌ڵه‌ی تاكتیكه‌كانیان به ده‌سته‌وه‌بده‌ین، ڕوونكردنه‌وه‌یه‌ك كه له‌گه‌ڵ پێداویستیه كرده‌ییه‌كانی جه‌ماوه‌ردا بگونجێ.\nمادام كه‌مینه‌ین له‌سه‌ر كاری ڕه‌خنه‌گرتن و خستنه‌ڕووی هه‌ڵه‌كان به‌رده‌وام ئه‌بین و هاوكاتیش بانگه‌شه بۆ پێویستی گواستنه‌وه‌ی ته‌واوی ده‌سه‌ڵاتی ده‌وڵه‌ت بۆ شوورای نوێنه‌رانی كرێكاران ئه‌كه‌ین. تا به‌مجۆره خه‌ڵك به ئه‌زمون به‌سه‌ر هه‌ڵه‌كانیاندا زاڵ ئه‌بن.\n٥. كۆماری په‌رله‌مانتاری نا، له‌به‌رئه‌وه‌ی گه‌ڕانه‌وه بۆ كۆماری په‌رله‌مانتاری له شورای نوێنه‌رانی كرێكارانه‌وه هه‌نگاوێك گه‌ڕانه‌وه‌یه بۆ دواوه. له بری ئه‌وه كۆماری شوراكانی نوێنه‌رانی كرێكاران، كرێكارانی كشتوكاڵی و جوتیاران له‌سه‌راسه‌ری وڵاتدا له خواره‌وه بۆ سه‌ره‌وه.\nهه‌ڵوه‌شانه‌وه‌ی پۆلیس و سوپا و بیرۆكراسیه‌ت. \nموچه‌ی ته‌واوی فه‌رمانبه‌ران، هی ته‌واوی ئه‌وانه‌ی كه هه‌ڵبژێدراون و یان گه‌ر له كاتێكی تردا جێیان ئه‌گرنه‌وه نابێ له تێكڕای كرێی كرێكارێكی لێهاتوو زیاتر بێ.\n٦. چه‌قی قورسایی له به‌رنامه‌ی كشتوكاڵیدا بگوێزرێته‌وه بۆ شورای نوێنه‌رانی كرێكارانی كشتوكاڵی.\nده‌ستبه‌سه‌راگرتنی ته‌واوی زه‌ویه‌كانی خاوه‌ن موڵكه‌كان.\nبه نیشتیمانی كردنی هه‌موو زه‌ویه‌كانی وڵات، زه‌ویه‌كان بخرێنه ژێر ده‌سه‌ڵاتی شورا محه‌لیه‌كانی نوێنه‌رانی كرێكارانی كشتوكاڵی و جوتیارانه‌وه. ڕێكخستنی جیای شوراكانی نوێنه‌رانی جوتیارانی هه‌ژار. دامه‌زراندنی جۆرێكی نمونه‌یی له كێڵگه له زه‌ویه گه‌وره‌كاندا (كه قه‌باره‌یان له نێوان ١٠٠ بۆ ٣٠٠ دێسیاتیندایه و به‌ڕه‌چاوكردنی ناوچه‌كانیان و چه‌ند مه‌رجێكی تر و له‌ژێر بڕیاری لیژنه محه‌لیه‌كاندا) و خستنیانه‌ژێر كۆنترۆڵی شوراكانی نوێنه‌رانی كرێكارانی كشتوكاڵی كه بۆ به‌رژه‌وه‌ندی گشتی به‌كاردێ.\n٧. یه‌كگرتنی ده‌ستبه‌جێی هه‌موو بانكه‌كانی وڵات و كردنیان به بانكێكی نیشتمانی كه له‌ژێر كۆنترۆڵی شورای نوێنه‌رانی كرێكاندا بێ.\n٨. ئه‌ركی ده‌ستبه‌جێی ئێمه نییه كه سۆشیالیزم ’’بناسێنین‘‘، بگره به‌رهه‌مهێنانی كۆمه‌ڵایه‌تی و دابه‌شكردنی به‌رهه‌مه‌كان ده‌ستبه‌جێ بهێنینه پێشه‌وه كه له‌ژێر كۆنترۆڵی شورای نوێنه‌رانی كرێكاراندا بێ.\n٩. ئه‌ركه‌كانی حزب:\nئه‌لف: به‌ستنی ده‌ستبه‌جێی كۆنگره‌ی حزب\nبا: گۆڕینی به‌رنامه‌ی حزب به شێوه‌یه‌كی سه‌ره‌كی له:\n١) پرسی ئیمپریالیزم و جه‌نگی ئیمپریالیزمدا،\n٢) بۆچوونمان سه‌باره‌ت به ده‌وڵه‌ت و خواستی ئێمه بۆ ’’ده‌وڵه‌تێكی كۆمۆنه‌یی‘‘ ،\n٣) هه‌مواركردنی به‌رنامه‌ی لانی كه‌ممان كه به‌سه‌رچووه.\n١٠. ئه‌نته‌رناسیۆنالێی نوێ\nئه‌بێ ده‌ستپێشكه‌ری دروستكردنی ئه‌نته‌رناسیۆنالێكی شۆڕشگێڕانه بكه‌ین، ئه‌نته‌رناسیۆنالێك له دژی سۆشیال شۆڤینیسته‌كان و ’’باڵی ناوه‌ند‘. \nبۆ ئه‌وه‌ی خوێنه‌ر له‌وه تێبگات كه بۆچی پێداگریم له‌سه‌ر ’’مه‌سه‌له‌ی‘‘ نه‌یارانی سه‌رڕاست كرد كه ئه‌مه‌ش جیاوازیه‌كی سه‌یره، داوای لێ ئه‌كه‌م كه ئه‌م تێزانه‌ی سه‌ره‌وه به‌راورد بكات به‌م ڕه‌تكردنه‌وه‌یه‌ی خواره‌وه له‌لایه‌ن به‌ڕێز گۆڵدنبێرگه‌وه كه وتوویه‌تی: ’’ لینین له جه‌رگه‌ی دیموكراسی شۆڕشگێڕدا به‌یداخی شه‌ڕی ناوخۆی هه‌ڵداوه‘‘ (له ژماره ٥ ی یێدینتسڤۆی پلیخانۆڤه‌وه وه‌رگیراوه).\nئه‌مه گه‌وهه‌ر نییه؟\nمن لێره‌دا ئه‌ینووسم و ڕایئه‌گه‌یه‌نم و به‌وردی ڕوونیئه‌كه‌مه‌وه كه به‌هۆی سه‌رڕاستیی گومانهه‌ڵنه‌گری ئه‌و به‌شه فراوانه‌ی جه‌ماوه‌ر كه باوه‌ڕیان به به‌رگری شۆڕشگێڕانه هه‌یه… به‌هۆی ئه‌و ڕاستیه‌وه كه ئه‌وان له‌لایه‌ن بۆرژوازیه‌وه هه‌ڵخه‌ڵه‌تێندراون، به وردبینی و پێداگری و خۆڕاگریه‌كی تایبه‌ته‌وه پێویسته هه‌ڵه‌كانیان بۆ ڕۆشن بكه‌ینه‌وه.\nهێشتاش خانه‌دانانی بۆرژوازی كه به خۆیان ئه‌ڵێن سۆشیال دیموكراته‌كان كه نه سه‌ر به به‌شه فراوانه‌كه و نه جه‌ماوه‌ری باوه‌ڕدار به به‌رگری شۆڕشگێرانه‌ن، به ناوچه‌وانێكی ئارامه‌وه تێڕوانینه‌كانی من ئاوها ئه‌خه‌نه‌ڕوو: ’’به‌یداخی! شه‌ڕی ناوخۆم له جه‌رگه‌ی دیموكراسی شۆڕشگێڕانه‌دا هه‌ڵداوه! ‘‘، كه ئه‌مه‌ش شتێكه به تاكه وشه‌یه‌كیش نه له تێزه‌كانم و نه له قسه‌كانمدا نه‌هاتووه.\nئه‌مه مانای چییه؟ ئایا ئه‌مه چ جیاوازیه‌كی هه‌یه له‌گه‌ڵ بانگه‌شه بۆ هاندانی ئاژاوه‌دا، كه له ڕوسكایا ڤۆلیادا هاتووه؟ ’’شوراكانی نوێنه‌رانی كرێكاران تاقه شێوازی گونجاوی حكومه‌تی شۆڕشگێڕانه‌یه، له‌به‌رئه‌وه ئه‌ركی ئێمه‌یه كه ڕوونكردنه‌وه‌یه‌كی له‌سه‌رخۆیانه و نه‌خشه‌مه‌ند و به‌رده‌وام له‌سه‌ر هه‌ڵه‌ی تاكتیكه‌كانیان به ده‌سته‌وه‌بده‌ین، ڕوونكردنه‌وه‌یه‌ك كه له‌گه‌ڵ پێداویستیه عه‌مه‌لیه‌كانی جه‌ماوه‌ردا بگونجێ.‘‘\nله‌گه‌ڵ ئه‌وه‌شدا نه‌یارانی دروشمێكی دیاریكراو تێڕوانینه‌كانی من به‌وجۆره ئه‌خه‌نه‌ڕوو كه بانگه‌وازه بۆ ’’شه‌ڕی ناوخۆ له جه‌رگه‌ی دیموكراسی شۆڕشگێڕانه‌دا‘‘!\nمن بۆیه هێرشم كرده سه‌ر حكومه‌تی كاتی له‌به‌رئه‌وه‌ی ڕۆژێكی زووی، یان هه‌ر له بنه‌ڕه‌تدا هیچ ڕۆژێكی، بۆ بانگێشتكردن بۆ كۆبوونه‌وه‌ی ده‌سته‌ی دامه‌زرێنه‌ر دیاری نه‌كردبوو. وه له‌به‌رئه‌وه‌ی ته‌نها خۆی به وه‌عد و به‌ڵێنه‌كانیه‌وه به‌ستبۆوه. مشتومڕی من له‌سه‌ر ئه‌وه بوو كه به‌بێ شورای نوێنه‌رانی كرێكاران و سه‌ربازان بانگه‌شه بۆ به‌ستنی كۆبوونه‌وه‌ی ده‌سته‌ی دامه‌زرێنه‌ر گره‌نتی ناكرێ و سه‌ركه‌وتنیشی مه‌حاڵه.\nئه‌و تێڕوانینه‌ش دراوه‌ته پاڵم كه من دژی به‌ستنی خێرای كۆبوونه‌وه‌ی ده‌سته‌ی دامه‌زرێنه‌رم! ئه‌گه‌ر ده‌یان ساڵ له خه‌باتی سیاسی فێری ئه‌وه‌ی نه‌كردبم كه سه‌رڕاستی له نه‌یاراندا جیاوازیه‌كی سه‌یره، ئه‌وا ئه‌م شته ناو ئه‌نێم ’’هه‌له‌ق و مه‌له‌ق‘‘.\nبه‌ڕێز پلیخانۆڤ له بڵاوكراوه‌كه‌یدا وته‌كه‌ی منی به ’’هه‌له‌ق و مه‌له‌ق‘‘ ناوبردووه. زۆر باشه به‌ڕێز پلیخانۆڤ! به‌ڵام سه‌یركه كه تۆ له پلمیكدا (مشتومڕدا) چه‌ند ناكارامه و وشك و كۆڵیت. ئه‌گه‌ر من بۆ ماوه‌ی دوو كاتژمێر وته‌یه‌كی هه‌له‌ق و مه‌له‌قم پێشكه‌ش كردبێ، ئه‌وه چۆنه جه‌ماوه‌رێكی سه‌دان كه‌سی ته‌حه‌مولی ئه‌م ’’هه‌له‌ق و مه‌له‌قه‌ی‘‘ كردووه؟ له‌وه‌ش واوه‌تر، بڵاوكراوه‌كه‌ی تۆ بۆچی ستونێكی ته‌واوی بۆ ئه‌م ’’هه‌له‌ق و مه‌له‌قه‘‘ ته‌رخان كردووه؟ ناكۆكه، زۆر ناكۆكه!\nبه دڵنیاییه‌وه ئه‌وه زۆر ئاسانتره هاوار بكه‌یت، به‌دگۆیی بكه‌یت و بقیژێنی له‌وه‌ی هه‌وڵ بده‌یت شت بگێڕیته‌وه، ڕوونی بكه‌یته‌وه و یادی بهێنیته‌وه كه ماركس و ئه‌نگڵس له ساڵه‌كانی ١٨٧١ و ١٨٧٢ و ١٨٧٥ دا چییان وتووه ده‌رباره‌ی ئه‌زمونی كۆمۆنه‌ی پاریس و ئه‌و جۆره له ده‌وڵه‌ت كه پڕۆلیتاریا پێویستیه‌تی. (بڕوانه شه‌ڕی ناوخۆ له فه‌ڕه‌نسا و ڕه‌خنه له به‌رنامه‌ی گۆتا).\nوا دیاره به‌ڕێز پلیخانۆڤی كۆنه ماركسیست نایه‌وێت ماركسیزم بێنێته‌وه یاد.\nمن وشه‌كانی ڕۆزا لۆكسمبۆرگ ئه‌ڵێمه‌وه كه له ٤ ی ئابی ١٩١٤ دا سۆشیال دیموكراته‌كانی به ‘’’جه‌سته‌یه‌كی بۆگه‌ن‘‘ ناوبرد. وه پلیخانۆڤ و گۆڵدنبێرگ و هاوه‌ڵه‌كانیان هه‌ست ئه‌كه‌ن به‌دناوكراون. له‌به‌ر كێیه؟ له‌به‌ر ئه‌و شۆڤینیسته ئه‌ڵمانیانه، چونكه پێیان وتراوه شۆڤینیست!\nئه‌م سۆشیال شۆڤینیسته ڕوسیه داماوانه‌ی كه به قسه سۆشیالیست و به كرده‌وه شۆڤینیستن، خۆیان خستۆته چ فه‌وزایه‌كه‌وه.\n[له ١٧ ی نیسانی ١٩١٧ دا له بڵاوكراوه‌ی پراڤدا ژماره ٢٦ دا بڵاوكراوه‌ته‌وه. ئه‌م ده‌قه له‌سه‌ر بنه‌مای ده‌قی ڕۆژنامه‌كه بڵاوكراوه‌ته‌وه. له كۆكراوه‌كانی لینین، به‌رگی ٢٤، ل.١٩_٢٦، چاپی خانه‌ی پێشكه‌وتنی مۆسكۆ، ساڵی ١٩٦٤ دا بڵاوبۆته‌وه كه وه‌رگێڕانه‌كه‌ی بۆ ئینگلیزی له‌لایه‌ن ئیسحاق بێرنارده‌وه كراوه. وه‌رگێڕانی كوردیه‌كه‌ش له هه‌مان ئه‌م ده‌قه‌وه كراوه كه له سایتی ماركسیسته‌كانه‌وه وه‌رگیراوه. ته‌واوی هێڵی ته‌ئكیده‌كان هی لینینه، وه‌رگێڕ]\n [سۆشیالیسته پۆپۆلیسته‌كان حزبێكی سیاسی بوو له ڕووسیا كه له باڵی ڕاستی پارتی سۆشیالیستی شۆڕشگێڕ جیابۆوه له ساڵی ١٩٠٦ دا و له‌گه‌ڵ پارتی كادێت (دیموكراته ده‌ستورخوازه‌كان) دا پێكهێنابوو.پارتی سۆشیالیستی شۆرشگێڕ حزبه‌كی سیاسی بوو له ساڵی ١٩٠٢ دا دروست بووبوو پێیان وابوو كه كۆمه‌ڵگای ڕووسی ئه‌توانێ له فیوداڵیزمه‌وه باز بدات بۆ سۆشیالیزم به‌بێ ئه‌وه‌ی به كۆمه‌ڵگای سه‌رمایه‌داریدا تێبپه‌ڕێ. نیكۆڵای سێمیۆنۆڤیچ چخیدزه، مه‌نشه‌ڤیكێك بوو كه یه‌كه‌مین سه‌رۆكی شورای پترۆگراد بوو دواتر بووه ئه‌ندامی حكومه‌تی كاتی. له بۆچوونی له‌به‌رامبه‌ر جه‌نگدا، سه‌نتریست (ناوه‌ند) بوو. تسێرێتلی ڕابه‌رێكی مه‌شه‌ڤیكی بوو، ئه‌ویش ڕای به‌رامبه‌ر جه‌نگ ناوه‌ند بوو.__ په‌راوێزی وه‌رگێڕ]\n واته ئه‌و سوپایه‌ی ئێستا به هێزی چه‌كداری گشتی جه‌ماوه‌ر جێبگیرێته‌وه_ په‌راوێزی لینین\n واته ده‌وڵه‌تێك له هاوشێوه‌ی كۆمۆنه‌ی پاریس_ په‌راوێزی لینین\n له جیاتی سۆشیال دیموكرات كه ڕابه‌ڕه ڕه‌سمیه‌كانیان له ته‌واوی دنیادا له سۆشیالیزم هه‌ڵگه‌ڕانه‌وه و چوونه‌پاڵ بۆرژوازی (وه‌ك به‌رگریكاره‌كان و كاوتسكی ڕاڕا)، ئه‌بێ ناوی خۆمان بنێین حزبی كۆمۆنیست_په‌راوێزی لینین.\n باڵی ناوه‌ند له بزووتنه‌وه‌ی نێونه‌ته‌وه‌یی سۆشیالی دیموكراتیكدا ئه‌و مه‌یله‌یه كه له نێوان شۆڤینیسته‌كان (واته به‌رگریكاره‌كان) و ئه‌نته‌رناسیۆناله‌كاندا ڕاڕایه. واته كاوتسكی و هاوه‌ڵه‌كانی له ئه‌ڵمانیا، لۆنگ و هاوه‌ڵه‌كانی له فه‌ڕه‌نسا، چخیدزه و هاوه‌ڵه‌كانی له ڕووسیا، تورتای و هاوه‌ڵه‌كانی له ئیتاڵیا، ماكدۆناڵد و هاوه‌ڵه‌كانی له به‌ریتانیا…. وهتد._ په‌راوێزی لینین.\nتێبینی: خۆشه‌ویستان، ئه‌مه‌ی به‌رده‌ستان وه‌رگێڕانی تێزه‌كانی نیسانی لینینه له ئینگلیزیه‌وه كه له ژماره ٨ ی دیدگای سۆشیالیستیدا بڵاوم كردۆته‌وه. ڕاسته وه‌رگێڕانی تری ئه‌م بابه‌ته له‌به‌رده‌ستایه به‌ڵام به پێی ئه‌و تێبینیانه‌ی هه‌مبوو به‌باشم زانی منیش وه‌ریبگێڕم و قه‌زاوه‌ت كردنیش لای خوێنه‌رانه. (جه‌مال موحسین)


ئه‌و وه‌خته ك له‌ى دونیا ده‌رچیم\nپڕه له دز و تونڕه‌وه‌یل و سیاسى و مچبڕ و خوینمژ، ك رووح له جه‌سه‌د وه ئیراده‌ى خودا كیشریه‌یدو له‌و شوونه ك وجوود داشت و جموجویل و تاقه‌ت دا ژیان ده‌رچوودو نیه‌مینێد.\nكى وت ك داگیركارى هه‌میشه چشت خراویگه؟ ئى رووح داگیركاریه وه دریژى ملیۆنه‌ها ساڵ به‌شدار بویه له بنیاتناین لاشه‌ى ئاده‌میزاد له‌ژن و پیاو، وه‌ل ئه‌وه‌یشا گشت توناییگ دا پیان ئه‌را كرده‌وه‌و دروسكردن چشته‌یل جوان ك له‌خوه‌یان زیاتر دروسكریاگیگ تر تواناى نه‌یرێد، وه‌لى دونیا نه‌ورده ڕیه‌وه‌و ئاینده‌یگیش ئه‌را خوه‌ى دروس نه‌كرد.\nقانجاز مه‌ندن و ژیان له‌ى گووشه‌ى دونیا چه‌س ئه‌گه‌ر ئیراده‌ى خودا له‌تى نه‌ود؟ خودا هه‌میشه له‌به‌رزه‌و ته‌ماشاى به‌نه‌ى خوه‌ى ئه‌كا ك چوین زیاى كه‌ن و جویلیه‌ن و خوه‌ن و چشته‌یل دروس كه‌ن و مرن، وه‌ل ئه‌وه‌یشا بڕیگ له‌لیان ده‌س كه‌نه كوشتن مه‌ردم و زوڵم له‌یه‌كترى كه‌ن و ماڵ ییه‌كترى دزن و ده‌سدریژى له‌ژنه‌یل كه‌ن و ماڵ و موڵك داگیر كه‌ن و گووچ زووره‌ملى وه‌پیان كه‌ن و له‌وڵات خوه‌یان ده‌ركریه‌ن و كرده‌وه‌ى خراو تیه‌رنه سه‌ریان، ك گشت ئى كرده‌وه‌یلیشه له‌وه‌رچه‌و خوداو له‌ژیر ده‌سڵات ئاده‌میزاد ئه‌نجام دریه‌ێد، له‌جه‌هان گیانله‌وه‌ریش ك بى ئه‌قڵن دوینید گورگ هاریگ ژیان میه‌یگ له‌ناو ده‌ێد ك چه‌وه‌ڕیه شه‌وه‌كى شیر به‌یده به‌چكه‌یلى وه‌بى ئه‌وه‌ك بزانید گورگه‌یل ژیانى فه‌وتنن.\nله‌هه‌مان وه‌خت رووى فه‌نبازیگ تویه‌نید ده‌مه‌و شه‌وه‌كى تیه‌ریكیگ بچووده ناو كولانه‌ى مامره‌یل و له‌وه‌خت خه‌و زه‌فه‌ر له‌لیان باریدو له‌لیان بدزیدو له‌شوونیگ بخواده‌ى وه‌بى ئه‌وه‌ك هویر له‌وه بكا ئى ئه‌و مامره كڕ بویه له‌بان خا، یا جویجگ بویچگ داشتگه‌و چه‌وه‌ڕى كه‌ن خواردن ئه‌ڕایان بارێد.!\nله‌ى دونیا دوینید فره‌كه‌س وه ده‌رده‌یل جواروجوور تویش هاتنه‌و ئومید خاسه‌وبوین نه‌یرن و هه‌ر وه‌بى چاره‌سه‌ر له‌ى دونیا ده‌رچن، وه‌لى دویاخریش دوینید ك رووح له لاشه‌یان كیشریه‌یدو ڕوى كه‌نه جه‌هانیگ تر و لاشه‌یان له‌ناو چاڵیگ داڕزیه‌ێدو خریه‌نه ژیر خاك و دویاى چه‌ن سه‌عاتیگ مه‌ل وموور له‌گشت لایگه‌و په‌لامارى ده‌ن و هویچ له‌و لاشه نیه‌لنه‌و ته‌نیا سوقانه‌یلى نه‌ود.\nدویاى ساڵه‌یل فره‌یگ له‌وه‌ختیگ دكتاتۆر به‌غدا فه‌رمان دا وه ڕمانن قه‌وره‌یل له نه‌جه‌ف یه‌كسه‌ر روى كردیمنه نه‌جه‌ف ئه‌را جیوازكردن باقى ته‌رمه‌یل مردگه‌یلمان و هه‌ر خیزانیگ و ته‌رم ئه‌زیز خوه‌ى ده‌ركرد، نه‌نگمیش له‌قه‌وره‌گه‌ى خه‌فتویدو، وه‌لى لاشه‌ى هویچ وه‌پى ناتویدو مه‌ل وموور نزیكیه‌و نه‌وین، وه‌لى باقى مردگه‌یل تر ده‌وروه‌رى ته‌نیا سوقانه‌یلیان مه‌ندوید، شایه‌ت نه‌نگم له‌ره‌گه‌ز فریشته‌یل بوى، چوینكه ئاده‌میزاد خاسیگ بوى و خوه‌نه‌وارى نه‌یاشت و نه‌زانست بنویسید، وه‌لى وه‌ل ئه‌وه‌یشا فره فامیده‌و زانا بوى، هه‌ر له‌وه‌ر ئه‌وه‌یش ئویشم: بیلا له‌ى دونیا هویچ پویچه ده‌رچیم ك هویچ دڵخوه‌شییگ نه‌ریرێد.\nهادى جلو مه‌رعى


روودانه‌كا سه‌یر و ده‌گمه‌ن يا ڤى زه‌لامى ببینه - رۆژناما بنگەهێ لالش\nروودانه‌كا سه‌یر و ده‌گمه‌ن يا ڤى زه‌لامى ببینه\nالتاريخ: كانونی یه‌كه‌م 02, 2019\nرووداوێكی سه‌یر و ده‌گمه‌ن ژیانی هاووڵاتییه‌كی ئه‌مریكی به‌شێوه‌یه‌كی سه‌رنجڕاكێش ده‌گۆڕێت.\nبێلانه‌یه‌ك له ته‌مه‌نی 30 ساڵی له رووداوێكی ترسناكدا تووشی شڵه‌قانی مێشك هات، ئه‌مه‌ش بووه هۆی گۆڕانێكی سه‌یر له مێشكی ئه‌و كه‌سه، ئه‌و گه‌نجه هه‌ژاره پاش ئه‌و رووداوه بووه میوزیكزان و ژه‌نیار، كه به‌ر له‌م رووداوه هیچ شتێكی له میوزیك نه‌ده‌زانی.\nدێریك ئه‌ماتۆ، كه دانیشتووی ویلایه‌تی كۆڵۆڕادۆی ئه‌مریكایه، به‌هیچ شێوه‌یه‌ك بیری له‌وه نه‌ده‌كرده‌وه كه ژیانی به‌م شێوه‌یه بگۆڕێت له‌سایه‌ی رووداوێكی ترسناكدا.\nدێریك له‌ساڵی 2006 ئه‌وكاته‌ی ته‌مه‌نی 30 ساڵان بوو له مه‌له‌وانگه‌یه‌ك له‌كاتی مه‌له‌كردن خۆی هه‌ڵدا، بێ ئه‌وه‌ی قووڵی مه‌له‌وانگه‌كه بزانێت، به‌هۆی ئه‌وه‌ی كه مه‌لاوا‌نگه‌كه ئاوه‌كه‌ی ته‌نك بوو، دێریك له‌ژێر ئاو سه‌ری به‌ر زه‌وی كه‌وت وده‌م و ده‌ست له‌هۆش خۆی چوو.\nدێریك له یه‌كێك له نه‌خۆشخانه‌كان به‌هۆش خۆی هاته‌وه، ئه‌وكاته هه‌ستی به دووشت كرد، یه‌كه‌میان كه تووشی شڵه‌قانی مێشك و له‌ده‌ستدانی یادگه بووه و كه‌مێك كێشه‌ی له هه‌ستی بیستن هه‌یه به‌هۆی ئه‌م رووداوه، دووه‌میشیان كه جێی سه‌رنجه و باوه‌ڕكردنی ئه‌سته‌مه، هه‌ستی كرد كه ئه‌و ئێستا ده‌توانێت زۆر به‌كارامه‌یی میوزیك بژه‌نێت بێ ئه‌وه‌ی پێشتر هیچ شتێك له‌باره‌ی میوزیك فێربووبێت، دێریك كاتێك ئامێرێكی پیانۆی یه‌كێك له هاوڕێكانی ژه‌نی تاسا، چونكه بۆی ده‌ركه‌وت به‌هره‌یه‌كی بێ وێنه‌ی هه‌یه له ژه‌نینی میوزیك، هه‌ر ئه‌م به‌هره‌یه‌ش بوو له ماوه‌ی شه‌و و رۆژێكدا كردی به‌كه‌سێكی تر.\nدێریك ئه‌م رووداوه سه‌یره‌ی بیردێته‌وه كه رێڕه‌وی ژیانی گۆڕی و ده‌ڵێت: “له‌ناكاو زانیم كه من ده‌توانم میوزیك بژه‌نم، چونكه چوارگۆشه ره‌ش و سپییه‌كانی پیانۆم له ئه‌ندێشه‌ی خۆمدا ده‌بینی، بێ ئه‌وه‌ی نۆته‌كان یان شتێكی له‌م بابه‌ته‌م خوێندبێت، ره‌نگه ئه‌مه‌ش ئه‌و دیارییه بێت كه دوای چه‌ندین ساڵ له نه‌هامه‌تی خودا پێی به‌خشیوم”.\nدێریك ئاماژه‌شی پێدا، له ماوه‌ی چه‌ندین ساڵدا گیرۆده‌ی گۆڕینی جۆری كاره‌كانی بوو له كارێكه‌وه بۆ كارێكی تری بێ سوود، ئه‌وه ده‌ڵێ، له بواری په‌یوه‌ندییه گشتییه‌كان و فرۆشتن و راهێنانی كاراتێ و به‌یسبۆڵ كاری كردووه، بێ ئه‌وه‌ی بگات به‌و شته‌ی كه ده‌یه‌وێ له ژیانی كرداریدا، سه‌رباری ئه‌وه‌ش به‌هۆی پڕۆژه‌یه‌كی بچووك مایه‌پووچ بوو، تا وای لێهات له‌ناو ئۆتۆمبێله بچووكوكه‌ی بخه‌وێت، به‌رله‌وه‌ی كاریگه‌رییه‌كانی ئه‌و رووداوه دراماتیكییه بیهێنێته نێو جیهانی میوزیك، كه پێشتر هیچ شتێكی لێ نه‌ده‌زانی ته‌نها كه‌مێك ژه‌نینی گیتار نه‌بێت كه له‌میشیان زۆر خراپ بوو.\nئێستا بۆ “دێریك ئه‌ماتۆ” هه‌مووشتێك گۆڕاوه، ئه‌و ده‌توانێت چه‌ندین جۆر ئامێری میوزیك بژه‌نێت، هه‌روه‌ها ئاهه‌نگی میوزیك ساز ده‌كات و یه‌ك له دوای یه‌ك ئه‌لبووم ده‌رده‌كات.\nپزیشكان له‌باره‌ی ئه‌م حاڵه‌ته‌ی به‌سه‌ر دێریكدا هاتووه ده‌ڵێن، ئه‌م حاڵه لێكدانه‌وه‌ی زانستیی هه‌یه، كه به “سیندرۆم”ی بیلمه‌تان یان به‌هره‌مه‌ندان ده‌ناسرێت، ( واتا ده‌ركه‌وتنی نه‌خۆشییه‌ك كه هاوكات ده‌بێت له‌گه‌ڵ ده‌ركه‌وتنی نیشانه‌كانی) و كاتێك تووشهاتوو دووچاری هه‌ندێ كێشه‌ی مێشك ده‌بێت، هه‌ندێ به‌هره‌ی بێ هاوتای له‌یه‌كێك له بواره‌كان له‌لا دروست ده‌بێت، ئه‌مه‌ش حاڵه‌تێكی زۆر ده‌گمه‌نه و پشتڕاستی ده‌كه‌نه‌وه كه ته‌نها نزیكه‌ی 30 كه‌س له‌سه‌رتاسه‌ری جیهان تووشی ئه‌م حاڵه‌ته هاتوون.\nجێی باسه، ئه‌م رووداوه‌ی دێریك، رووداوه‌كه‌ی “جایسون بادجێت”مان بیر ده‌خاته‌وه، كاتێك چه‌ند دزێك به شێوه‌یه‌كی دڕندانه هێرشیان كرده سه‌ری، به‌هۆی ئه‌و رووداوه‌ش جایسون له كه‌سێكی ئاسایی گۆڕا بۆ بلیمه‌تێك له بواری ئه‌ندازیاریی.\nالسابق: ئه‌وشاشيێن كۆمپیوته‌رى تێك دده‌ن!\nالتالى: چاوان خۆ ژ سەرئێشا سبان دێ پارێزی؟


ماكرۆن: ناتۆ لەسەرە مەرگدایە – تۆڕی میدیایی خەڵک\n2019/11/07 - 9:52 PM\nسەرۆكی فەڕەنسا ڕایدەگەیەنێت، ئەو بارودۆخەی ئێستا ناتۆی پێدا تێپەڕدەبێت هاوشێوەی چاوەڕێی مردنە لەسەر جێگا.\nئیمانوێل ماكرۆن سەرۆكی فەڕەنسا لە چاوپێكەوتنێكدا لەگەڵ گۆڤاری (زە ئیكۆنۆمیست) باسی لە ئەگەرەكانی هەڵوەشاندنەوەی هاوپەیمانێتی باكووری ئەتڵەسی (ناتۆ) كرد و ڕایگەیاند: ئەو بارودۆخەی ئێستا ناتۆی پێدا تێپەڕدەبێت هاوشێوەی چاوەڕێی مردنە لەسەر جێگا و هۆكاری ئەوەش دەگەڕێتەوە چەند هۆكارێك لەوانەی پابەندنەبوونی ویلایەتە یەكگرتووەكانی ئەمریكا بەو بەڵێنانەی بە هاوپەیمانەكانی داوە لە ناتۆ.\nبەوتەی ماكرۆن یەكێكی تر لە هۆكارەكانی لاوازبوونی ناتۆ هەڵسوكەوتەكانی توركیای ئەندامە لە ناتۆ وەك ئاماژەیەك بۆ لەشكركێشی توركیا لە سوریا.\nماكرۆن ئاماژەی بەوەشداوە: كە بۆ پاراستن و هێشتنەوەی ناتۆ پێویستە وڵاتانی ئەندام هەوڵەكانیان چڕ بكەنەوە بۆ گەشەپێدان و بەهێزكردنی توانا بەرگرییەكانی ئەوروپا و دیاریكردنی ئامانج و ستراتیژی نوێیە بۆ هاوپەیمانییەكە.\nلە وەڵامی پرسیارێكدا سەبارەت بەوەی كە تا ئێستاش بڕوای بە ماددەی پێنج لە ڕێككەوتننامەی ناتۆ هەیە كە تایبەتە بە گرنگی بەرگری كۆمەڵی ئەندامانی هاوپەیمانییەكە، ئیمانوێل ماكرۆن سەرۆكی فەڕەنسا دەڵێت نازانم، كە ئەمەش ئاماژەیەكە بۆ نەبوونی هەماهەنگی و ناكۆكی لە نێوان ئەندامانی ناتۆ.\nئەمریكائەوروپائیمانوێل ماكرۆنتوركيازە ئیكۆنۆمیستسوريافەڕەنساناتۆ\nپنتاگۆن: هەسەدە هاوبەشی ئێمەیە\nمۆگرینی: یەكێتی ئەوروپا پشتیوانی لە چاكسازییەكانی عیراق دەكات\nخەڵك – بەشی هەواڵ پارتی دیموكراتی گەلان ڕایدەگەیەنێت ، لە ئەنجامی كودەتاكەی پەڕلەمان سیستم دەیەوێت ویستی خۆی بەسەر خەڵكدا بسەپێنێت،...


بڕیاری پێدانی ژمارەی سپاردن بە کتێبی نوسەران، نیگەرانی و کاردانەوەی لێدەکەوێتەوە\nبازاڕی کتێبفرۆشانی بەردەم قەڵا/ هەولێر\nبڕیاری پێدانی ژمارەی سپاردن بە کتێبەکان دوای پێداچوونەوە و هەڵسەنگاندن لەلایەن لیژنەیەکی وەزارەتی ڕۆشنبیری و لاوانی حکومەتی هەرێمی کوردستانەوە کاردانەوە و نیگەرانی لای بەشێکی زۆر لە نووسەران، ڕۆشنبیران و رەخنەگران دروست بووە و ژمارەیەک لە نوسەران پێیان وایە ئەمە بەرتەسککردنەوەی ئازادیەکانە، کاربەدەستێکی وەزارەتی ڕۆشنبیریش پێی وایە بەهیچ شێوەیەک سنوردارکردنی ئازادیەکان نییە و لە هیچ وڵاتێکیش ڕێگە نادرێت پێکەوە ژیان و ئاشتەوایی کۆمەڵایەتی بشێوێنرێت.\nنامق هەورامی وتەبێژی وەزارەتی ڕۆشنبیری و لاوانی حکومەتی هەرێمی کوردستان بە دەنگی ئەمەریکای ڕاگەیاند" ئەو بڕیارە بە مەبەستی ڕێکخستنەوەی بەشێک لە کاروبارەکانی ناو وەزارەتی ڕۆشنبیریە کە لە کابینەی نۆیەمدا کارەکان ڕێکدەخرێنەوە و ئەمە بەهیچ شێوەیەک سنوردارکردنی ئازادی هیچ کەسێک نییە بە ئەندازەی ئەوەی ڕێگرتنە لەوەی کە زمانی کوردی بشێوێنرێت و شتە پیرۆزەکانی ئەم گەلە سوکایەتیان پێبکرێت و بەهیچ جۆریک سانسۆر ناکرێت و هەندێک لێکدانەوەی خراپی بۆ کراوە بەڵام ئەو لێکدانەوانە لە ڕاستیدا هیچ وانیین بەپێچەوانەوە وەزارەتی ڕۆشنبیری پارێزەری نوسەر و رۆشنبیرانە و پارێزەری بەرهەمەکانیانە ئەوەی کە لەم وڵاتەدا رێگری لێ دەکرێت شێواندنی ئاشتەوایی کۆمەڵایەتی و پیکەوە ژیانە و هیچ وڵاتێکیش رێگە نادات پێکەوە ژیان و ئاشتەوایی کۆمەڵایەتی تێدا بشێوێنرێت ئەمە تەنها ئەوەندەیە و تەنها ژمارەی سپاردن هاتووتە هەولێر و دەبێت بە یاسا ڕێکبخرێتەوە و ئەو ئاشتەواییە نەشێوێندرێت."\nلە لایەکی ترەوە نوسەر ئیبراهیم دێرگژنیکی بۆ دەنگی ئەمەریکا لەوبارەیەوە دەڵێت" ئەم بڕیارەی وەزیری ڕۆشنبیری سەبارەت بە پێدانی ژمارەی سپاردن بە کتێبەکان و پێکهێنانی لیژنەیەک، بڕیاریکی هەڵەیە و لە لایەکی تریشەوە میکانیزمێکی زەحمەتە کە لە هەموو کوردستان کتێبی نوسەران بچێتە بەرێوەبەرایەتیەک لە هەولێر و لەوێ لیژنەیەک بڕیاری لەسەر بدات و لەوانەیە ئەمە رێگری بکات لە چاپکردن و بڵاوکردنەوەی چەندین کتێب و لە لایەکی تریشەوە دژی یاسای چاپەمەنی ساڵی 1993 بێت کە لە پەرلەمانی کوردستان دەرچووە و بە پێی ئەو یاسایە چاپەمەنی هەمووی ئازادە."\nمەرسوم گەشبین یەکێک لەو نوسەرانەیە وەک خۆی دەڵێت خاوەنی چەندین کتێبی جۆراوجۆرە و چەندین کتێبیشی ئامادەکردووە بۆ چاپ سەبارەت بە پێدانی ژمارەی سپاردن دوای پێداچوونەوە هەڵسەنگاندنی لیژنەیەکەوە بە دەنگی ئەمەریکای ڕاگەیاند " دەبێت بەشێوەیەکی زانستیانە بتوانن ئەو کەلتورە بەرەو پێش ببەن و گرنگی بە شتی چاک بدرێت، زۆر کەس هەن بابەت و کتێبی باشیان هەیە، لیژنەیەک دروست بکرێت بۆ سپاردنی کتێب و سپاردنیش بە هەموو کەسێک نەدرێت چونکە هەندێک بابەت هەن زیان بە ئەدەب و زمان و نەتەوە و کەلتور دەگەیەنن."


Thursday, 11.12.2009, 12:00\nتایبەت بە كوردستانپۆست\nئێوارەى ئەمڕۆ رێككەوتى 12-11-2009 لقى2 ، بە هاوكارى وەزارەتى ناوخۆ بەسەر كۆمەڵگاى لاواندا لە شارى هەولێر دەدەن و دەست بەسەر ئەو كۆمەڵگایەدا دەگرن، ئەویش بە هۆى ئەوەى كە بەرپرسى كۆمەڵگاكە ئیستیقالەى لە پارتى داوە.\nسەرچاوەیەكى نزیك لە رووداوەكە تایبەت بە كوردستانپۆستى راگەیاند، كە سەر لە ئێوارەى ئەمڕۆ كاتژمێر 6:30 خولەك لقى2ى شارى هەولێر بە هاوكارى وەزارەتى ناوخۆ دایان بەسەر ئەو كۆمەڵگایەداوە و دەستیان بەسەر ئەو كۆمەڵگایەدا گرت، هاوكات ئەوەشى وت كە ئەو كۆمەڵگایە تەلەفزیۆنێكى لۆكاڵى هەیە و سەنتەرێكى رۆشنبیرى و هەروەها ئەو كۆمەڵگاى لاوانە هەستاوە بە دابینكردنى خانوو بە شێوەى قیست بۆ گەنجان و لاوانى ئەوشارە. سەرچاوەكە هۆكارى ئەو هێرشەى بۆ ئەوە گەڕاندەوە، كە بەرپرسى رێكخراوەكە بە ناوى (سەفین حەسەن) ئیستیقالەى لە حیزبی پارتى داوە و بۆیە ئەوانیش بەو شێوە پەلامارى ئەو كۆمەڵگاىه‌ی لاوانیان داوە.\nسەرچاوەكە ئەوەشى ئاشكرا كرد، كە زۆر بە شێوەیەكى ناشرین داوینە بەسەریاندا و ئیهانەى كارمەندەكانیان كردووە، بۆ ئەم مەبەستەش سەرچاوەكە وتى بەیانى كۆمەڵێك گەنج رێپێوانێك بۆ بەردەم پەرلەمانى كوردستان وەك ناڕەزایى دەربڕین لەمەڕ ئەوكارە ناشرینە.\nبه‌هۆی ئه‌نفلۆنزای به‌رازه‌وه ئه‌مه‌ریکا دانیشتوانی جیهان که‌مده‌کاته‌وه\nبۆ یه‌که‌مجار: به‌رزانی ئه‌حمه‌د کورده ده‌رکرا و هێرۆ ژنی تاڵه‌بانی چووه جێگاکه‌ی


ئەمەریکا: بەر لە شۆڕشی ئیسلامی ئێران ئایەتوڵڵا خومەینی لەگەڵ ئەمریکا پەیوەندی راستەوخۆی هەبووە – History Of Kurdistan\nHome / مێژووى جیهان / شارستانیەت / ئەمەریکا: بەر لە شۆڕشی ئیسلامی ئێران ئایەتوڵڵا خومەینی لەگەڵ ئەمریکا پەیوەندی راستەوخۆی هەبووە\nگۆران حكيم 2017-10-28\tشارستانیەت, مێژووى جیهان لێدوان نووسین ناچالاککراوە لە ئەمەریکا: بەر لە شۆڕشی ئیسلامی ئێران ئایەتوڵڵا خومەینی لەگەڵ ئەمریکا پەیوەندی راستەوخۆی هەبووە 8,155 Views\nبەپێی ئەو بەڵگەنامانەی دەزگای هەواڵگری ئەمەریکا بڵاویکردوونەوە، پەیوەندی نهێنی سەرانی ئەمەریکا لەگەڵ ئایەتوڵلا خومەینی رابەری شۆڕشی ئیسلامی ئێران رۆژێک بەر لە راکردنی شا لە ئێران دەستیپێکرد. بەرەبەیانی ١٥/٧/١٩٧٩، واشنتۆن سوپاسی فەڕەنسا دەکات بۆ گەیاندنی پەیامەکانیان بە رابەری شۆڕشی ئێران و رایدەگەیەنن “بە هۆی چەند هۆکارێکەوە پێویستە راستەوخۆ لەگەڵ ئەو گروپە پەیوەندیان هەبێت.”\nبەڵام عەلی خامنەیی ئەو پەیوەندییە رەتدەکاتەوە و بە ساختە و دوژمنکاری ئەمەریکا ناویان دەبات.\nئەو رۆژە فەڕەنسا ئاگادار دەبێت لەوەی (جیمی کارتەر) ئەرکی گفتوگۆی لەگەڵ نەیاران و سوپای ئێرانی بە (ویلیام سالیڤان) باڵیۆزی ئەمەریکا لە ئێران و (جەنراڵ رۆبەرت هایزەر) نێردەی سەربازی ەئەمریکا بۆ ئێران داوە و بۆ ئەم کارەش پێویستی بە هاوکاری ئایەتوڵڵا خومەینی هەیە.\nسۆلیڤان لەگەڵ مەهدی بازرگان و محەمەد بەهەشتی و لە پەیوەندیدا بووە، جەنراڵ هایزەریش لە گەڵ سەرانای سوپا (عەباس قەرەباغی، ناسر موقەدەم) گفتوگۆی کردووە، بەڵام بە هیچ ئەنجامێک نەگەیشتوون، چونکە بە پێی پەیامی (سایرس ڤنس) وەزیری دەرەوەی ئەمەریکا، بەهەشتی لە بارەی شوێنی دیدارەکەوە توندبووە و ئەم گرفتەش بووەتە هۆی ئەوەی هیچ دیدارێک ئەنجام نەدرێت.\nپێدەچێت پەیوەندی ئەمەریکا لەگەڵ دەوروبەری ئایەتوڵڵا خومەینی ستراتیژێکی دووفاقی بووبێت بەرامبەر قەیرانەکانی ئێران، کارتەر سەرۆک کماری ئەوکاتەی ئەمەریکا وتویەتی، پشتیوانی لە شا دەکات و پیویستە سوپا پشتیوانی (شاپور بەختیار) سەرۆک وەزیرانی ئێران بکات، بەڵام نێردراوەکانی کارتەر بە بێدەنگی قۆناغێکی نوێیان دەستپێکردبوو، کە تێیدا تابۆی گفتوگۆی راستەوخۆ لەگەڵ ئایەتوڵڵا خومەینی شابوو.\nبە پێی بەڵگەنامەکانی رێکەوتنی ١٥/٧/١٩٧٩ (وارن زیمەرمەن) یەکێک لە کارمەندانی باڵای باڵیۆزخانەی ئەمەریکا لە پاریس لەگەڵ (ئیبراهیم یەزدی) راوێژکاری رابەری شۆڕش یەکتر دەبینن و دیدارەکە ٢٠ خولەکی خایاندووە و بە سەرەتای پەیوەندی ئەمەریکا و دامەزرێنەری کۆماری ئیسلامی ئێران دادەنرێت.\nوەک لەو بەڵگەنامانەدا هاتووە کە دەزگای هەواڵگری ئەمەریکا بڵاوی کردوونەوە، دامەزرێنەری کۆماری ئیسلامی ئێران ئیبراهیم یەزدی بۆ گفتوگۆ لەگەڵ ئەمریکاییەکان دەستنیشان دەکات.\nهەوڵەکانی سەرتای یەزدی بێ ئاکام بوون. بەپێی بەڵگەنامەیەکی رێکەوتی ١٥ سێپتەمبەری ساڵی ١٩٧٩ یەزدی پەیوەندی بە وەزارەتی دەرەوەی ئەمریکاوە کردووە و وتویەتی، “بەرپرسە داواکراو بەردەست نییە.”\nبەڵام نزیکەی سێ مانگ دوای ئەوە رێکەوتی ١٢ دیسەمبەری ساڵی ١٩٧٩ بەرپرسە دیاریکراوەکە (هێنری پێرکت) بەرپرسی کاروباری ئێران لە وزارەتی دەرەوە و یەزدی لە رێستورانتێک یەکتر دەبینن.\nپێرکت بۆ bbc فارسی وتویەتی، “ژمارە تەلەفۆنی یەزدی وەرگرتووە و بەو شێوەیە دەتوانێت لە واشنتۆنەوە لەگەڵ یەزدی پەیوەندی بکات.”\nبەپێی بەڵگەنامەیەک نێردراوی ئایەتوڵڵا خومەینی بە لایەنی ئەمەریکایی راگەیاندووە، کە نزیکانی ئایەتوڵڵا جێی متمانە نین “یەزدی تەنیا ناوی یەک کەسی متمانەپێکراوی لەو نزیکانە بە ئەمریکاییەکان وتووە (حەسەن).”\nبەپێی پەیامی وەزارەتی دەرەوەی ئەمەریکا ئامانجی یەکەمی پەیوەندی لەگەڵ ئایەتوڵڵا خومەینی هاندانی بووە بۆ هێنانەدی دیداری نێوان (محەمەد بەهەشتی و مەهدی بازرگان) لەگەڵ فەرماندەی سوپا و دەزگای هەواڵگری شا (ساواک).\nبەپێی ئەو بەڵگەنامەیە “سالیڤان هەوڵیداوە لە نێوان سەرانی سوپا و محەمەد بەهەشتی یەکێک لە نوێنەرە سەرەکییەکانی ئایەتوڵڵا لە تاران دیدارێک ئەنجام بدرێت. پێدەچێط هەردوولا لەگەڵ دیدارەکە بن، بەڵام لەسەر شوێنەکە رێکناکەون.”\nپیدەچێت لە سەرەتادا ئایەتوڵڵا خومەینی دژی ئەو کارە بووبێت، بەڵام دوای داواکاری ئەمەریکا و ئاگادار بوون لەوەی کە ئەمەریکا دەیەوێت بە ئارامی بگەڕێتەوە بۆ ئێران، بۆچوونی گۆڕابێت.\nناوەرۆکی یەکەم دیداری ئەمریکا و ئایەتوڵڵا خومەینی ئاماژە بوون بۆ ئەوەی کە لە کودتای سوپا ترسابێت. لە راپۆرتەکەی زیمەرمەندا هاتووە، “دواتر یەزدی نیگەرانی دەربڕی، نیگەرانییەک کە ئەو بە هی ئایەتوڵڵا ناوی برد. نیگەرانی لەوەی ئەمەریکاییەکان دەڵێن پشتیوانی لە کودتا ناکەن، بەڵام سوپا لە هەوڵدایە بۆ ئەنجامدانی. کوردتا لە کاتی چوونە دەرەوەی شا یان بەرلەوە روو دەدات.”\nلە درێژەی راپۆرتەکەدا هاتووە، “یەزدی وتی کودتا تەنیا دۆخەکە ئاڵۆزتر دەکات. دوای رۆیشتنی شا، توندوتیژی دژی ئەمەریکاییەکان کۆنترۆڵ دەکرێت. لەبەرئەوە لەگەڵ ئەوەی یەزدی بە ناوی ئایەتوڵڵا خومەینییەوە دەدوا، بەو ئەنجامە گەیشت، کە پێویستە ئەمریکاییەکان سود لە تەواوی توانای خۆیان بۆ بەرگرتن لە کودتا وەرگرن.”\nسۆلیڤان بە واشنتۆنی راگەیاندووە تەنیا رێگەچارەی ئێران دامەزراندنی دەوڵەتێکی سەربازی – ئاخوندییە، غافڵ لەوەی ئایەتوڵڵا خومەینی دوای گەیشتنە دەسەڵات سەرجەم سەرانی سوپا لە سێدارە دەدا.\nدوای دیداری یەکەم بە پێی بەڵگەنامەکان چوار جاریتر ئایەتوڵڵا خومەینی و دەوڵەتی کارتەر یەکتریان بینیوە و پرسیاریان لە یەکتر کردووە و وەڵامی یەکتریان داوەتەوە. لەو دیدارانەدا بووە کە ئەمریکا نەرمی بەرامبەر دەستور و جۆری حکومەت لە ئێران بە ئایەتوڵڵا خومەینی وتووە.\nئێران ئەو پەیوەندییە رەتدەکاتەوە\nلە بەرامبەر ئەم بەڵگەنامانەی کە بڵاو کراونەتەوە، عەلی خامنەیی لە یادی ٢٧ ساڵەی کۆچی دوایی ئایەتیوڵڵا خامنەیی رایگەیاندووە، کە ئەم بەڵگانە نیشانەی دوژمنایەتی ئەمەیکا و بەریتانیایە و وتویەتی “ئەم بەڵگانەیان لە کوێ هێناوە؟ لە بەڵگەنامەکانی ئەمەریکا، ئەمەریکایەک لە فڕۆکەی مەدەنی دەتەقێنێتەوە، ترسی لە ساختەکردنی بەڵگە هەیە؟ دوژمنایەتی ئینگلیزەکان بەمشێوەیەیە.”\nPrevious چەمكی فیکری ئیسلامی و بیرمەندی ئیسلامی\nNext ئه‌رکی مسته‌ر (همفرHempher ) کۆنه سێخووڕی ئینگلیز، له وڵاتانی ئیسلامی چی بوو؟


وتیشی "ئۆتۆمبێله‌كه له جۆری ئۆپڵ بوه و له نزیك مه‌زاری شه‌ره‌فه‌ددین له قه‌زای شنگال ته‌قییه‌وه، به‌ڵام خۆشبه‌ختانه هیچ زیانێكی گیانی و ماددی لێ نه‌كه‌وته‌وه، لێكوڵینه‌وه‌كانی هێزه ئه‌منییه‌كانیش به‌رده‌وامن بو دۆزینه‌وه‌ی سه‌رچاوه و هۆكاری ته‌قینه‌وه‌ی ئه‌و ئۆتۆمبێله" .\nهه‌روه‌ك قائیمقامی شنگال ده‌ڵێت "ئه‌مه كرده‌وه‌یه‌كی ئیستیفزازی تیرۆریستییه و گرووپه تیرۆریستییه‌كان ده‌یانه‌وێت ئاسایشی ناوچه‌كه تێكبده‌ن به‌تایبه‌تیش له‌م كاته‌دا كه ژماره‌یه‌كی زۆر له ئاواره‌كانی شنگال ده‌گه‌ڕێنه‌وه سه‌ر ماڵ و حاڵی خۆیان، ئه‌و گرووپه تیرۆریستییانه نایانه‌وێت خه‌ڵكی سنووره‌كه بگه‌ڕێنه‌وه ناوچه‌كانی خۆیان بۆیه كرده‌وه‌ی له‌م جۆره ئه‌نجام ده‌ده‌ن".\nمه‌حما خه‌لیل راشیگه‌یاند "كاتێك ئه‌نجامی لێكۆڵینه‌وه‌كان ته‌واوبن ئێمه شه‌رم له هیچ كه‌س و لایه‌نێك ناكه‌ین و ناو و زانیاری ئه‌و گروپانه بۆ خه‌ڵكی شنگال ئاشكراده‌كه‌ین، كه ئه‌و كرده تیرۆریستییه‌یان ئه‌نجامداوه".\n784 جار بینراوە


فیداكاری كورد و بێ وه‌فایی تورك …ڕه‌سوڵ بۆسكێنی – Dengekan\nbyRasul Boskeni\tNovember 2, 2020\tGeneral, Opinion\nئەمانە حكومەتی توركیان خستە ترسێكی گەورەوە، ویستیان لە كوردەكان نزیك بكەونەوە و ماوە نه‌ده‌ن بەدوای ئەم وتانە یا دەستوورەكەی (ویلسن) بكەون، بۆیە حكومه‌تی تورك (لیژنەیەكی وەزاری) دامەزراند، لەگەڵ كوردەكان بكەوێتە گفتوگۆ ده‌رباره‌ی چاره‌نووسی داهاتووی كوردەوە، ئەم لیژنەیە دەبوو لەو شتانە بگەڕێت بوونە هۆی ناڕەزایی نەتەوەی كورد، بەو مه‌رجەی لەناو یەكێتی عوسمانی بمێننەوە، چەشنە خۆبه‌ڕێوه‌به‌رێتی (ئیدارە)یەك بخاتەبەرچاوی حكومەت، جێگای ڕەزامەندی كورد بێت، هەوڵ بدەن كورد و تورك له‌یەك نزیك بخەنەوە، بناغەی ئەم پەیوەندیە دابمەزرێننەوە، حكومەت و ڕۆژنامه(غەزەتە)كانی تورك، ئەو ڕۆژەی ئەستەمبوڵ، كەوتبوونە باسی یەكێتی تورك لەگەڵ (برا) كوردەكانیان. خاكی عوسمانیان بەهی ئەم دووبرایە دادەنا، دوژمنی ئەم وڵاتەیان بەدوژمنی هەردوولا ئەژمارد، لە پاراستنی ئەم خاكە پیرۆزەشدا كورد بەشدار بوو، دینی ئیسلام و شەرەفی ناوی خۆشەویستی عوسمانی، وەكو تورك دەكەوتە سەرشانی كوردیش…!!\nمسته‌فا كه‌مال له‌سه‌ر ئیداره‌یه‌كی هاوبه‌شی برایانه له‌گه‌ڵ كورده‌كان ڕێكه‌وت، به‌م جۆره (بویوك میلله‌ت مجلسی) واتا ئه‌نجومه‌نی میللی گه‌وره دروست بوو، زۆربه‌ی كورده‌كان تیایدا بوون به‌ئه‌ندام و هه‌وڵی تورك و كورد یه‌ك خرا بۆ سه‌ركه‌وتنی ئه‌م ڕاپه‌ڕینه هه‌موو په‌یوه‌ندیه‌كیان له‌گه‌ڵ حكومه‌تی ئه‌سته‌مبوڵ بڕی و په‌یوه‌ندی دۆستانه‌یان له‌گه‌ڵ ڕووسدا به‌ست.\nئیتر بەهۆی بێهێزی و بێ دەسەڵاتی حكومەتی ئەستەمبوڵ، خەڵك وردە وردە ڕوویان لە حكومەتی ئەستەمبوڵ وەرگێڕا و هەموو شتێك وای دەردەخست جوڵانەوەی مستەفاكەمال ببێ بەهۆی ژیانەوەی نه‌ته‌وه‌ی تورك، پێویستە پشتگیری مستەفا كەمال بكرێ. سوێندخۆرەكانیش كەوتنە هاندانی ئەستەمبوڵ مستەفاكەمال تەمبێ بكات، یا لەناوی بەرێ.\nPrevious فانۆس … سەلام عومەر\nNext کەڕنەڤاڵی ماسک … ناڵە حەسەن


Tuesday, 08.31.2021, 9:57\nراستی و کرۆکی بنەماڵەی بارزانی لەم وتەیەدا خۆی دەبینێتەوە، ئەگەر شۆڕشمان پێ نەکرێت، خۆ دەتوانین تێکی بدەین. بەچاوخشاندنێکی خێرا بەسەر مێژووی ئەو بنەماڵەدا، بۆمان دەردەکەوێت کە ئەوان تەنیا ئەرکی تێکدانەکەیان لە ئەستۆ بووە لە هەر چواربەشی کوردستان.\nدوای ١٩٧٥زایینی کە مەلا مستەفا بە سەد هەزار چەکدار و ملیۆنان دۆلار پارەوە ئاشبەتاڵی کرد و رایگەیاند: کار من تمام شد و هەڵگیرسانی خەباتی سەرلەنوێی ئەو بەشەی کوردستان بە رابەرایەتی یەکێتی نیشتمانی کوردستان، بنەماڵەی بارزانی بۆ لە ناوبردنی ئەو خەباتە، لە هەموو ئامرازەکانی خەیانەت کەڵکیان وەرگرت و لە کارەساتی هەکاریدا تاوانەکانیان گەیشتە لوتکە. لە دوای راپەڕینی ١٩٩١وە کارەسات نییە کە بە سەر گەلی باشوردا نەیانهێنابێت (بێ گومان پشکی بەشێک لەو کارەساتە بەر یەکێتی نیشتمانی کوردستانیش دەکەوێت. لێرە مەبەستم خەیانەتە نەک هەڵسەنگاندن بۆ دۆخی باشووری کوردستان). پارتی لە باشووری کوردستان، شەڕی ناوخۆ، ٣١ی ئاب، داخستنی پارلەمانی هەرێمی باشووری کوردستان، رادەستکردنی شنگاڵ بەداعش، خەیانەتی بەناو رێفراندۆم، ١٦ ئوکتۆبر و کلکایەتی بۆ هەرچوار داگیرکەرەکەی کوردستان و سەدان تاوانی دیکە کە کوشتنی هیواکانی گەنجانی باشووری کوردستان یەکێک لەو تاوانانەیە.\nدوای شۆڕشی گەلانی ئێران لە ساڵی ١٣٥٧ی هەتاوی (١٩٧٩ی زایینی) گەلی کورد لەو بەشەی کوردستان بۆ گەیشتن بە داخوازییەکانیان و دوای ئەوە کە رژیمی تازە بەدەسەڵاتگەیشتوو حازر نەبوو دان بە مافەکانی گەلی کورددا بنێت، تێکۆشانیان لە دژی کۆماری ئیسلامی دەست پێکرد. لەو قۆناخە هەستیارەدا کە گەلی کورد پێویستی بە پشتیوانی هەبوو، پارتی و بنەماڵەی بارزانی لە ژێر ناوی قیادە موەقەتەدا شانبەشانی جاش و پاسدارەکان شەڕیان لە دژی کۆمەڵە و دێمۆکرات دەستپێکرد!!! لەو تاوانەدا قیادە موەقەتە رقئەستوورتر لە جاش و پاسدارەکانی شەڕیان دەکرد. ئەگەر بمانەوێ لەو بارەیەوە لێکۆڵینەوە بکەین کە بۆچی بزاڤی رزگاریخوازی گەلی کورد لە رۆژهەڵاتی کوردستان سەرکوت کرا و پارتەکان بەرەو دەرەوەی سنوورەکان پاشەکشەیان کرد، بێگومان دەوری خەیانەتەکانی قیادە موەقەتە زۆر بەرچاوە و رۆڵی سەرەکی هەبووە. ئەو خەیانەتە هەتا ئێستاش درێژەی هەیە و خۆی لە پاسیڤیکردنی ئەو پارتە کلاسیکانەدا دەبینێتەوە.\nپێش ئەوەش، ئەو بنەماڵە تاوان شەهید کردنی سولەیمانی و تەحوێڵدانەوەی تەرمەکەی بەرژیمی شای لە کارنامەدایە.\nپێم وابێ پێویستە بە رونکردنەوە نییە. خەیانەتەکانی بنەماڵەی بارزانی و دژایەتییەکانیان لەگەڵ شۆڕشی باکووری کوردستان، رووی هەرچی خائین و نیشتمانفرۆشییە سپی کردوە. مەسعود ساڵی ٢٠٠٣ لە چاوپێکەتنێکدا لەگەڵ رۆژنامەی دەیلی نیوز، دەڵی: لە شەڕ لەگەڵ پ ک ک-دا ٣ هەزار پێشمەرگەمان بەکوشتداوە بۆ باشتر کردنی پەیوەندییەکانمان لەگەڵ تورکیا!!! بەنگەشە بارزانی بۆ ئەردۆغان لە کاتی هەڵبژاردنەکان و چاوساغی بۆ سوپای داگیرکەری تورک و بەشداری لە شەهید کردنی کادرەکانی پ ک ک، قەتڵی عامی دەیان گەریلا لە نەخۆشخانە و هەزاران خەیانەتی دیکە و لە ئێستاش بونەتە بەڵاگەردانی ئەردۆغان و ورد و دروشتیان بوونەتە حەسەن خەیرێک بۆخۆیان!!! کورد دەڵێ کەری ناوجۆگەلە، بەڵام ئەمانە بۆ دژایەتی کردنی مافەکانی گەلی کورد، سەریان لە ناو هەموو جۆگەلەیەکدایە.\nبا ئەوەش بڵێم کە یەکەم بڕیاری پارلەمانی کوردی لە باشووری کوردستان لە ساڵی ١٩٩٢ی زایینی، بڕیاری شەڕ لە دژی پ ک ک بوو!!! چ شەرمەزارییەکە.\nلە هەستیارترین و تەنگانەترین قۆناخی شۆڕشی رۆژئاوای کوردستاندا، ئەو بنەماڵە خائینە هەتا ئێستاشی لەگەڵ بێت، بۆ شکشت پێهێنانی ئەو شۆڕشە، چییان لە دەست هاتووە، کردویانە. هەر لە تەیار کردنی ئەنەکەسی خائینەوە بگرە بە سەرپەرەشتی میتی تورک تا لێدانی خەندەق، داخستنی دەروازەی سمێڵکان و هاوکاری کردنی میتی تورک و سوپای داگیرکەری تورک بۆ داگیرکردنی رۆژئاوا و ئاوەژوو نیشاندانی راستییەکانی رۆژئاوای کوردستان و هەوڵدانی بۆ دروستکردنی دوو سوپا و دوو ئیدارەیی و ....بەشێکی بچوکن لە خەیانەتەکانی کلک زەردەکان لەو بەشە وڵات!\n- ئەمانە کە باسکران، تەنیا سەرقەڵەمەکانە. هەر ئەم کورتەش دەیسەلمێنێت کە لەو شوێن و کاتەدا کە گەلی کورد خەریکە سەرکەوتنێک بەدەست بهێنێت، ئەم بنەماڵە خائینە بەهانای داگیرکەرانەوە رۆیشتوون و گەورەترین خزمەتیان بەداگیرکەرانی کوردستان کردوە.


شه‌فه‌ق نيوز/ ئه‌نداميگ له په‌رله‌مان عراقى له‌بان ره‌وت خاسسازى، ئاشكراى ئه‌وه كرد عادل عه‌بدولمه‌هدى سه‌رۆك وه‌زيره‌يل ماوه‌ى چه‌ن رووژيگه تويش فشاره‌يل فريه‌يگ هاتگه وه‌رانوه‌ر پۆسته‌يل تر له ده‌وڵه‌ت وه‌ناو ماف پيكهاته‌و نوێنه‌رايه‌تى و ماف هه‌ڵوژاردن.\nله‌ى باوه‌ته‌و ئه‌لعه‌ره‌بى ئه‌لجديد له زووان ئه‌و ئه‌ندامه‌و وت: به‌رنامه حكوميه‌گه‌ى عه‌بدولمه‌هدى ك په‌سه‌ن كريا، تويش ئاڵشتكراى فريه‌يگ هاتگه ك خاونه‌يلێ زياتر له 6 ساڵه وه‌رده‌وام بوينه وه‌ل پۆسته‌يل وه وه‌كاله‌ت و ئيه‌يش باس له جموجيل حزبه‌يل و فراكسيۆنه‌يل سياسى ئه‌كريه‌ێد و هه‌ر لايه‌نيگ له‌ليان به‌ش خوه‌ێ ئه‌خوازێد له‌و پۆسته‌يله ك ناونى نانه ماف پيكهاته يا چين و تايفه له‌چوارچێوه‌ى ئه‌و مسته‌ڵحه‌يله ك خوه‌يان ئه‌يه‌رنه‌ى كار له‌وه‌ر به‌رژه‌وه‌ندى حزبى.\nباس له‌وه‌يش كرد هيزه‌يل عه‌ره‌ب سنى وه‌و ريڕه‌و گام نه‌ن له‌ژير ناونيشان ماف پيكهاته‌و هيزه‌يل كورديش چشتيگ له‌و جووره كارا ئه‌كه‌ن و حزبه‌يل شيعه‌يش باس له‌وه ئه‌كه‌ن ئنساف نه‌كريانه له دابه‌شكردن وه‌زارى و داواى پۆسته‌يل تر ئه‌كه‌ن له پۆسته‌يل تايبه‌ت و جه‌ختيش له‌وه كرد سه‌رۆك وه‌زيره‌يل پايه‌ند بويه وه كووتاييهاوردن وه دوسيه‌ى ئداره‌كردن پۆسته‌يل حكومى وه وه‌كاله‌ت وه‌رجه هاتن حزه‌يران ئاينده وه بوونه‌ى وجوود به‌نديگ له بودجه ك په‌يوه‌سه وه‌پيه‌و، ك يه‌يش ماناى ئه‌وه‌سه جه‌نگ پۆسته‌يل تايبه‌ت ده‌س وه‌پى ئه‌كا.


داوای كۆبوونەوەی پەڕلەمان لەسەر خنكانی گەنجان لە دەریای ئیجە دەكرێت – تۆڕی میدیایی خەڵک\n2020/01/17 - 1:00 PM\nبەهۆی كۆچی بەلێشاوی گەنجانی هەرێم بۆ وڵاتانی ئەوروپا و خنكانی بەشێكیان لە دەریای ئیجە، داوای كۆبوونەوەی بەپەلەی پەڕلەمانی كوردستان دەكرێت.\nفراكسیۆنی یەكگرتوو لە پەڕلەمانی كوردستان لە یاداشتێكدا بە واژۆی ژمارەی یاسایی پەڕلەمانتاران داوا لە سەرۆكایەتی پەڕلەمان دەكات، كۆبوونەوەیەكی بەپەلە ساز بكرێت تایبەت بە كۆچی گەنجان و خنكانیان لە دەریای ئیجە.\nفراكسیۆنی یەكگرتوو ڕایگەیاندووە، گەنجانێكی بێناز، كە لە تاو ناداتی و بێكاری ملی ڕێگای هەندەران دەگرنەبەر، ئەگەر دەسەڵاتێكی خەمخۆر هەبێت و سوود لە توانایان وەربگرێت، ئەوانیش بزانن وەكو مرۆڤ ڕێزیان لێ دەگیرێت ئامادە نین ڕێگای مەرگ هەڵبژێرن.\nجەختیشی كردۆتەوە، ڕۆژ لەدوای ڕۆژ قوربانییەكان زۆرتر دەبن و پێویستە ڕێوشوێنی پێویست بگیرێتە بەر بۆ بەرگرتن لە كۆچی بەلێشاوی گەنجان بۆ هەندەران.\nلە چەند ڕۆژی ڕابردوودا یەختێكی پەنابەران لە كەناراوەكانی یۆنان بە نزیكەی 50 سەرنشینەوە نقوم بوو، كە زۆرینەی پەنابەرەكان خنكان و لەنێویشیاندا 11 هاووڵاتی كورد هەبوون.\nپەڕلەمانی كوردستانپەنابەرانخنكاندەریای ئیجە


بەرزان شێخ عوسمان\nمانگی رابردو ئیسلامیە كوردەكانی عێراق وێڕای پیرۆزبایی لەتاڵیبان، ئیرەییان بە ئەفغانستان برد بەوەی دوبارەكەوتەوە ژێر حوكمی تاڵیبان وشەریعەت، بۆ ئەم مەبەستەش یەكێك لە سەرانی ئیسلامییە كوردەكان رایگەیاند كەسەرانی تاڵیبان ئامادەن بەهانای ئیسلامییەكوردەكانی عێراقەوە بچێت .بەندەش وتارێكم لەو بارەیەوە نوسی، لەم رۆژانەدا هاوڕێیەكم كە لە بواری ئیسلامییەكان شارەزایە دەستخۆشیی لێكردم بۆ وتارەكە ،پاشان وتی "ئەی نەت زانیوە پاكستان كونسوڵخانە لە هەولێر ئەكاتەوە ".\nمنیش دوای بەدواداچون، زانیم كە باڵیۆزی پاكستان لەعێراق نیازی وڵاتەكەی نیشانداوە بۆ كردنەوەی كونسوڵگەریی فەخریی لە هەولێر .\nئەم ماستە نەك بێ مو نییە، بەڵكو گوریسێكی گەورەی تیایە، ئەویش زیاتر پتەوكردنی پەیوەندیی تاڵیبان و تاقمە ئیسلامییەكانی پاكستانە، لەگەڵ ئیسلامیە كوردەكانی عێراق، لەرێی تۆڕە موخابەراتییەكانی پاكستانەوە، بە حوكمی ئەوەی پاكستانی سونە مەزهەب حەشارگەی سەرەكیی ئیرهابی ئیسلامییە، كە تاڵیبانی لە هەناوی خۆیدا دروستكرد سەرباری ئەوەی دەیان تاقمی وەك تۆڕی تێرۆریستی حەقانیی، حركەی مجاهدین، جیش محمد لشكر تیبە (جیش الصالحین) ،لەشكر ئای جانگیفی و چەندینی تر لەو وڵاتەدا هەن و هەژمونیان زۆرە .\nپاكستانیش كۆمارێكی ئیسلامیی سونی یە،بناغە و سەرچاوەی دەستورەكەی شەریعەتی ئیسلامە، بۆیە روانینی حكومەت و تاقمە ئیسلامییەكان لە یەكترەوە نزیكن، سەرۆكی حكومەتی ئێستا (عمران خان) لەگەڵ رارایی و یاری كردن لەسەر پەتە جۆر بەجۆرەكاندا، بەڵام هەمیشە سەرەنجام بە لای ئیسلامییەكاندا دای ئەیشكێنێت.\nهەر لەم روانگەیەوەیە كە رۆڵی گرنگی بینیوە لە گەڕانەوەی دوبارەی تاڵیبان بۆ ئەفغانستان ،ئێستاش دور نییە پاكستان وەك دەڵاڵێك رۆڵی خۆی نەبینێت لە هەماهەنگیی نێوان تاڵیبان و ئیسلامییە كوردەكان لەرێی كونسوڵگەرییە فەخرییە چاوەڕوانكراوەكەیانەوە.\nبۆیە پێویستە حكومەتی هەرێم بە وریاییەوە مامەڵە بكات لەگەڵ ئەم نیاز پیسیەی پاكستانی حەشارگەی قاعیدە و پەروەدەكاری تاڵیبان و ئیرهابی ئیسلامیی.


SUN, 28 NOV 2021 05:31 Erbil, GMT +3\nMON, 2 NOV 2020 15:58 | KDP.info\nبەڵام نابێت ئەم هەڵوێستەمان بە هەڵە لێکبدرێتەوە و ئیستغلال بكرێت بۆ ئەوەی تەحەدای دەستەڵاتی یاسایی هەرێمی کوردستان بکرێت و هەوڵی سەپاندنی ئیرادەیەكی چەكدارانەی نایاسایی بە سەر خەڵکی کوردستان بدرێت. نابێ هەڵوێستی حەرامكردنی شەڕی كورد و كورد بەوە لێكبدرێتەوە كە سەقامگیری و ئاساییشی شار و شارۆچکە و دێهاتەکانمان تێک بدرێت و هاووڵاتیانمان ناچاربکرێن ماڵ و شوێنەکانیان بەجێبێڵن و ببنە قوربانی و بە ناحەق شەهید بکرێن و كەسیش دەنگ نەكات.\nدوای هێرشی دڕندانەی تیروریستانی داعش، پێشمەرگە قارەمانەکانی کوردستان ڕوویان كردە بەرەکانی شەڕی دژی تیروریستان و زۆر لە ناوچە سنوورییەکان چۆڵ کران. بە داخەوە لەو کاتەوە لە جیاتی ئەوەی پشتیوانی ئەزمونی هەرێمی کوردستان بکەن، چەکدارانی پەکەکە ئەم ناوچە سنووریانە و دواتر هەندێک ناوچەی تریشیان داگیرکرد و خۆیان وەک جێگرەوەی حکومەت سەپاند و رێگریان لە خەڵک کرد ماڵ و دێهاتەکانیان ئاوەدان بکەنەوە و ئەگەر سەردانی ناوچەکانیشیان بكەنەوە باج و سەرانەیان لێ وەر دەگرن. بێگومان ئەم ڕەفتارانە جێگای قبووڵكردن نییە. هەڵوێستی نیشتیمانپەروەرانە و وڵاتپارێزانە بە کردەوە دیاردەکەوێت نەک بە قسە و وتار.